

**Қазақстан Республикасы Ауыл шаруашылығы министрлігінің кейбір бұйрықтарына өзгерістер мен толықтырулар енгізу туралы**

Қазақстан Республикасы Премьер-Министрінің орынбасары - Қазақстан Республикасының Ауыл шаруашылығы министрінің 2016 жылғы 24 маусымдағы № 280 бұйрығы. Қазақстан Республикасының Әділет министрлігінде 2016 жылы 15 шілдеде № 13935 болып тіркелді.

      **БҰЙЫРАМЫН:**

      1. Осы бұйрыққа қосымшаға сәйкес Қазақстан Республикасы Ауыл шаруашылығы министрлігінің өзгерістер мен толықтырулар енгізілетін кейбір бұйрықтарының тізбесі бекітілсін.

      2. Қазақстан Республикасы Ауыл шаруашылығы министрлігінің Өсімдік шаруашылығы өнімдерін өндіру мен қайта өңдеу департаменті заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде оның көшірмесінің мерзімді баспа басылымдарына және "Әділет" ақпараттық-құқықтық жүйесіне ресми жариялауға, сондай-ақ бес жұмыс күн ішінде Қазақстан Республикасы нормативтік құқықтық актілерінің эталондық бақылау банкіне орналастыру үшін "Республикалық құқықтық ақпарат орталығы" шаруашылық жүргізу құқығындағы республикалық мемлекеттік кәсіпорнына жіберілуін;

      3) осы бұйрықтың Қазақстан Республикасы Ауыл шаруашылығы министрлігінің ресми интернет-ресурсында және мемлекеттік органдардың интранет-порталында орналастырылуын қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасы Ауыл шаруашылығы вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік жиырма бір күн өткен соң қолданысқа енгізіледі.

|  |  |
| --- | --- |
| Қазақстан Республикасы |  |
| Премьер-Министрінің орынбасары - |  |
| Қазақстан Республикасының |  |
| Ауыл шаруашылығы министрі | А. Мырзахметов |

      "КЕЛІСІЛГЕН"

      Қазақстан Республикасы

      Ақпарат және коммуникациялар министрі

      \_\_\_\_\_\_\_\_\_\_\_\_\_ Д. Абаев

      2016 жылғы 27 маусым

      "КЕЛІСІЛГЕН"

      Қазақстан Республикасы

      Әділет министрі

      \_\_\_\_\_\_\_\_\_\_\_\_\_ Б. Имашев

      2016 жылғы 28 маусым

      "КЕЛІСІЛГЕН"

      Қазақстан Республикасы

      Инвестициялар және даму министрі

      \_\_\_\_\_\_\_\_\_\_\_\_\_ Ж. Қасымбек

      2016 жылғы 29 маусым

      "КЕЛІСІЛГЕН"

      Қазақстан Республикасы

      Қаржы министрі

      \_\_\_\_\_\_\_\_\_\_\_\_\_ Б. Сұлтанов

      2016 жылғы 25 маусым

      "КЕЛІСІЛГЕН"

      Қазақстан Республикасы

      Ұлттық экономика министрі

      \_\_\_\_\_\_\_\_\_\_\_\_\_ Қ. Бишімбаев

      2016 жылғы 30 маусым

|  |  |
| --- | --- |
|  | Қазақстан Республикасы Премьер-Министрінің орынбасары – Қазақстан Республикасы Ауыл шаруашылығы министрінің 2016 жылғы 24 маусымдағы № 280 бұйрығына қосымша |

**Қазақстан Республикасы Ауыл шаруашылығы министрлігінің**  
**өзгерістер мен толықтырулар енгізілетін кейбір бұйрықтарының**  
**тізбесі**

      1. "Астық қабылдау кәсіпорындары есептілігінің үлгілік нысандарын бекіту туралы" Қазақстан Республикасы Ауыл шаруашылығы министрінің 2011 жылғы 27 қыркүйектегі № 06-1/545 бұйрығында (Нормативтік құқықтық актілерді мемлекеттік тіркеу тізілімінде № 7259 болып тіркелген, 2012 жылғы 10 сәуірде "Егемен Қазақстан" газетінің № 138-142 (27215) сандарында жарияланған):

      1-тармақ мынадай редакцияда жазылсын:

      "1. Астық қабылдау кәсіпорындары есептілігінің үлгілік нысандары осы бұйрыққа 1, 2, 3-қосымшаларға сәйкес бекітілсін.";

      көрсетілген бұйрыққа 1-қосымшада:

      "Ескертпе: \* тамыздан бастап желтоқсанның соңына дейінгі кезеңде өсу қорытындысымен апта сайын (сәрсенбі сайын Астана қаласы уақытымен сағат 15-00-ге дейін) электрондық форматта ұсынылады.

      Астық қабылдау кәсіпорындары www.minagro.kz астық қолхаттарының ақпараттық жүйесі веб-порталынан жүктеп алуға болатын "Есептілікті тапсырудың бірыңғай жүйесі" бағдарламалық қамтымын пайдалана отырып, электрондық есеп қалыптастырады. Электрондық есепке астық қабылдау кәсіпорындарының электрондық цифрлық қолтаңбасы қойылады және ол бағдарламалық қамтымдағы астық қолхаттарын ұстаушылардың мемлекеттік электрондық тізіліміне (бұдан әрі – Тізілім) есепті жіберуге және енгізуге арналған сервисті пайдалана отырып, Тізілімге ұсынылады.";

      көрсетілген бұйрыққа 2-қосымшада:

      "Ескертпе: \* тоқсан сайын есепті тоқсаннан кейінгі айдың 15 күнінен кешіктірмей, электрондық форматта ұсынылады.

      Астық қабылдау кәсіпорындары www.minagro.kz астық қолхаттарының ақпараттық жүйесі веб-порталынан жүктеп алуға болатын "АӨК субъектілерінің электрондық есептілік жүйесі" бағдарламалық қамтымын пайдалана отырып, электрондық есеп қалыптастырады. Электрондық есепке астық қабылдау кәсіпорындарының электрондық цифрлық қолтаңбасы қойылады және ол бағдарламалық қамтымдағы астық қолхаттарын ұстаушылардың мемлекеттік электрондық тізіліміне (бұдан әрі – Тізілім) есепті жіберуге және енгізуге арналған сервисті пайдалана отырып, Тізілімге ұсынылады.";

      \*\* - бланктердің сериялары және \_\_\_ бастап \_\_\_ дейінгі нөмірлері және саны, дана, көрсетіледі";

      осы тізбеге 1-қосымшаға сәйкес нысан бойынша 3-қосымшамен толықтырылсын;

      2. "Астық нарығының мониторингін жүргізу қағидасын бекіту туралы" Қазақстан Республикасы Ауыл шаруашылығы министрінің 2012 жылғы 8 мамырдағы № 18-03/241 бұйрығында (Нормативтік құқықтық актілерді мемлекеттік тіркеу тізілімінде № 7713 болып тіркелген, 2012 жылғы 15 тамызда "Егемен Қазақстан" газетінің № 510-515 (27588) сандарында жарияланған):

      көрсетілген бұйрықпен бекітілген Астық нарығының мониторингін жүргізу қағидалары көрсетілген тізбеге 2-қосымшаға сәйкес жаңа редакцияда жазылсын.

      3. "Астық қолхаттарын бере отырып, қойма қызметі бойынша қызметтер көрсету жөніндегі қызметке қойылатын бiлiктiлiк талаптарын және оларға сәйкестікті растайтын құжаттар тізбесін бекіту туралы" Қазақстан Республикасы Ауыл шаруашылығы министрінің 2015 жылғы 16 сәуірдегі № 4-1/339 бұйрығында (Нормативтік құқықтық актілерді мемлекеттік тіркеу тізілімінде № 11595 болып тіркелген, 2015 жылғы 28 шілдеде "Әділет" ақпараттық-құқықтық жүйесінде жарияланған):

      тақырыбы мынадай редакцияда жазылсын:

      "Астық қолхаттарын шығара отырып, қойма қызметі бойынша қызметтер көрсету жөніндегі қызметке қойылатын бiлiктiлiк талаптарын және оларға сәйкестікті растайтын құжаттар тізбесін бекіту туралы";

      1-тармақ мынадай редакцияда жазылсын:

      "1. Қоса беріліп отырған астық қолхаттарын шығара отырып, қойма қызметі бойынша қызметтер көрсету жөніндегі қызметке қойылатын бiлiктiлiк талаптары және оларға сәйкестікті растайтын құжаттар тізбесі бекітілсін.";

      көрсетілген бұйрықпен бекітілген Астық қолхаттарын бере отырып, қойма қызметі бойынша қызметтер көрсету жөніндегі қызметке қойылатын бiлiктiлiк талаптары және оларға сәйкестікті растайтын құжаттар тізбесі осы тізбеге 3-қосымшаға сәйкес жаңа редакцияда жазылсын.

      4. "Астық қабылдау кәсіпорны мен астық иесі арасындағы астықты сақтаудың жария шартының үлгілік нысанын бекіту туралы" Қазақстан Республикасы Ауыл шаруашылығы министрінің міндетін атқарушының 2015 жылғы 29 мамырдағы № 4-1/487 бұйрығында (Нормативтік құқықтық актілерді мемлекеттік тіркеу тізілімінде № 11596 болып тіркелген, 2015 жылғы 22 шілдеде "Әділет" ақпараттық-құқықтық жүйесінде жарияланған):

      көрсетілген бұйрықпен бекітілген Астық қабылдау кәсiпорны мен астық иесi арасындағы астықты сақтаудың жария шартының үлгiлік нысанында:

      2-тармақ мынадай редакцияда жазылсын:

      "2. Сақтауға берілетін астықтың көлемі мен сипаттамасын, астықтың сақталуын қамтамасыз ету мақсатында ол жеткiзiлетiн сапа көрсеткiштерiн осы шартқа қосымшада Тараптар анықтайды.";

      3-тармақта:

      1) тармақша мынадай редакцияда жазылсын:

      "1) астық қолхаттарын ұстаушылардың мемлекеттік электрондық тізілімінде (бұдан әрі – Тізілім) астық қолхатын шығаруға бұйрық қалыптастырып, сақтауға қабылданған, сапасы бойынша біртекті астықтың әр партиясына Иеленушiден астық қабылданған күннен бастап күнтізбелік үш күннен аспайтын мерзімде астық қолхатын шығаруға;";

      2) тармақша мынадай редакцияда жазылсын:

      "2) астықты қабылдағанда оның сапасын анықтауды осы шартқа қосымшада көрсетілген стандартқа сәйкес жүзеге асыруға;";

      6) тармақша алып тасталсын;

      7), 8), 9) тармақшалар мынадай редакцияда жазылсын:

      "7) Иеленуші Тізілімде қалыптастыратын, астық қолхатын өтеуге арналған бұйрық негізінде астық беруге ("Астық туралы" 2001 жылғы 19 қаңтардағы Қазақстан Республикасы Заңының (бұдан әрі – Заң) 31-бабында және осы шарттың 4-тармағының 2) тармақшасында көзделген жағдайларды қоспағанда). Астықты беру (тиеп-жіберу) Қазақстан Республикасы Ауыл шаруашылығы министрінің 2015 жылғы 19 маусымдағы № 4-1/546 бұйрығымен (Нормативтік құқықтық актілерді мемлекеттік тіркеу тізілімінде № 11804 болып тіркелген) бекітілген Астықтың сандық-сапалық есебін жүргізу қағидаларына (бұдан әрі – Астықты есепке алу қағидалары) сәйкес жүргізіледі. Астық берілгеннен кейін астық қолхаты өтеледі;

      8) сақтаудағы астықтың жойылу немесе бүлiну қаупi туындаған жағдайларды қоспағанда, Иеленушiнiң келiсiмiнсiз үшiншi тұлғалардың астық сақтау қоймаларында сақтаудағы астықты араластырмауға. Иеленушiнің Тізілімде астық қолхатын өтеуге бұйрық қалыптастыруы үшін АҚК астықтың үшiншi тұлғаға сақтауға берілгенi туралы Иеленушiге тез арада хабарлауға мiндеттi. Бұл ретте АҚК астықты сақтауға берген үшiншi тұлғаның іс-қимылына толық жауап бередi;

      9) Иеленушiге оның өтiнiмi бойынша үш жұмыс күнi iшiнде AҚК-нiң техникалық мүмкiндiктерi туралы ақпарат ұсынуға;";

      13) және 14) тармақшалар мынадай редакцияда жазылсын:

      "13) Астық қолхаттарын шығара отырып, қойма қызметі бойынша қызметтер көрсетуге арналған лицензияның қолданысын тоқтата тұру, қайтарып алу туралы, сондай-ақ АҚК-нi қайта ұйымдастыру, атауын өзгерту, банкроттық рәсімінің қозғалғаны, өз еркімен таратылуы туралы шешімнің қабылданғаны туралы Иеленушіні тиісті шешім қабылданған сәттен бастап үш жұмыс күні ішінде жазбаша хабарлар етуге;

      14) Астықтың есебін жүргізу қағидаларына сәйкес астықты осы шартқа қосымшада белгiленген сапалық көрсеткiштерге дейiн жеткiзу нәтижесiнде алынған астық қалдықтарын қайтаруды қамтамасыз етуге мiндеттенедi.";

      5-тармақ мынадай редакцияда жазылсын:

      "5. Иеленушi осы шарттың 3-бөлiмiнде белгіленген тәртiппен және жағдайларда AҚК-нiң көрсетілетін қызметтеріне уақтылы ақы төлеуге мiндеттенедi.";

      6-тармақта:

      2) тармақша мынадай редакцияда жазылсын:

      "2) осы шартқа қосымшада көрсетiлген стандарт бойынша астықты қабылдағанда оның сапасын анықтауға;";

      6) тармақша мынадай редакцияда жазылсын:

      "6) өтiнiм бойынша АҚК-нiң техникалық мүмкiндiктерi туралы ақпарат алуға;";

      7) тармақша мынадай редакцияда жазылсын:

      "7) астық қалдығын қайтаруға және астықты осы шартқа қосымшада белгіленген сапалық көрсеткіштерге дейін жеткізу нәтижесінде алынған астық қалдығына билік етуге құқылы.";

      7-тармақ мынадай редакцияда жазылсын:

      "7. Әрбiр операция бойынша жеке-жеке астықты сақтау жөнiнде қызметтер көрсету (қабылдау, кептiру, тазалау, сақтау, тиеп-жiберу) үшiн АҚК-нiң сыйақы сомасы АҚК-нiң оларды көрсетумен байланысты барлық шығыстарын, сондай-ақ Қазақстан Республикасының заңнамасында көзделген салық және басқа да мiндеттi төлемдердi қамтиды және осы шартқа қосымшада айқындалады.";

      9 және 10-тармақтар мынадай редакцияда жазылсын:

      "9. Астықты сақтау жөнiндегі көрсетілетін қызметтерге ақы төлеу ақшамен не Тараптардың келiсiмiмен анықталған баға бойынша сақтаудағы астықтың тиiстi көлемiн беру жолымен жүргiзiледi.

      10. Көрсетілетін қызметтерге ақы төлеу мерзiмдері Тараптардың келiсiмi бойынша осы шартқа қосымшаға сәйкес айқындалады.";

      22, 23 және 24-тармақтар мынадай редакцияда жазылсын:

      "22. Осы шарт бойынша құқықтар мен міндеттер астық қолхатында көрсетілген көлемдегі астыққа арналған астық қолхаты бойынша құқықтарды берумен бір уақытта беріледі.

      23. Көрсетілетін қызметтерге арналған тарифтер өзгергенде, астық жеткiзілетін сапалық көрсеткiштердi жақсарту қажет болғанда немесе AҚК-гe жаңа астық партиялары түскенде тиiстi өзгерiстер осы шартқа қосымша қосымшаға қол қою арқылы ресiмделедi.

      24. Осы шартқа қосымша оның ажырамас бөлігi болып табылады, ол жазбаша түрде ресiмделуi, оған Тараптардың уәкілеттi өкiлдерiнiң қолдары қойылуы және мөрлермен расталуы тиiс.";

      1-қосымшаның оң жақ жоғары бұрышындағы мәтін мынадай редакцияда жазылсын:

      "Астық қабылдау кәсiпорны мен астық иесi арасындағы астықты сақтаудың жария шартының үлгілік нысанына қосымша";

      көрсетілген Үлгiлік нысанға 2-қосымша алып тасталсын.

      5. "Астық қолхаттары бойынша міндеттемелерді орындауға кепілдік беру жүйесінің кейбір мәселелері туралы" Қазақстан Республикасы Ауыл шаруашылығы министрінің 2015 жылғы 29 мамырдағы № 4-1/502 бұйрығында (Нормативтік құқықтық актілерді мемлекеттік тіркеу тізілімінде № 11848 болып тіркелген, 2015 жылғы 21 тамызда "Әділет" ақпараттық-құқықтық жүйесінде жарияланған):

      көрсетілген бұйрықпен бекітілген Астық қолхаттары бойынша мiндеттемелердi орындауға кепiлдiк беру қорларын құруға, олардың жұмыс iстеуі мен таратылуына қойылатын талаптар, астық қабылдау кәсiпорындарының астық қолхаттары бойынша мiндеттемелердi орындауға кепiлдiк беру жүйесiне қатысу шарттарында:

      2-тармақта:

      1) тармақша мынадай редакцияда жазылсын:

      "1) астық қолхаттарын ұстаушылар туралы ақпарат – астық қолхаттарын ұстаушылардың мемлекеттік электрондық тізілімінде қалыптастырылатын және астық қабылдау кәсіпорны Қорға беретін электрондық құжат;";

      3) тармақша мынадай редакцияда жазылсын:

      "3) қатысушы – астық қолхаттарын шығара отырып, қойма қызметі бойынша қызмет көрсету жөніндегі қызметті жүзеге асыру құқығына лицензиясы бар, онымен Қор қатысу шартын жасасқан және ол шарт қолданылатын астық қабылдау кәсіпорны;";

      3-тармақ мынадай редакцияда жазылсын:

      "3. Қор қызметінің негізгі мақсаты астық қолхаттарын ұстаушылардың мүдделерін астық қабылдау кәсіпорындарының өздері берген (шығарған) астық қолхаттары бойынша міндеттемелерді орындамауынан қорғауды қамтамасыз ету болып табылады.";

      7-тармақ мынадай редакцияда жазылсын:

      "7. Астық қабылдау кәсiпорындарының өздері шығарған астық қолхаттары бойынша мiндеттемелерді орындамауынан астық қолхаттарын ұстаушылардың құқықтары мен заңды мүдделерiн қорғау мақсатында Қор кепілдік төлем жүргізу үшін өтемақы қорын (резерв) құрады.";

      10-тармақта:

      2) тармақша мынадай редакцияда жазылсын:

      "2) астық қолхаттарын шығара отырып, қойма қызметі бойынша қызмет көрсету жөніндегі қызметті жүзеге асыру құқығына лицензиясының және астық қабылдау кәсіпорнын жаңа өнім астығын қабылдауға дайындығы тұрғысынан зерттеп-тексеру актісінің (бұдан әрі – зерттеп-тексеру актісі) болуы;";

      5) тармақша мынадай редакцияда жазылсын:

      "5) Қорға өтініш берген күннің алдындағы он екі ай ішінде ол берген (шығарған) астық қолхаттары бойынша міндеттемелерді орындамағаны немесе тиісінше орындамағаны үшін соттардың жауапқа тартуы фактілерінің болмауы.";

      11-тармақта:

      4) тармақша мынадай редакцияда жазылсын:

      "4) астық қолхаттарын шығара отырып, қойма қызметі бойынша қызмет көрсету жөніндегі қызметті жүзеге асыру құқығына лицензияның электрондық нысаны;";

      9) тармақша мынадай редакцияда жазылсын:

      "9) астық қабылдау кәсіпорнының өтініш берілген күннің алдындағы он екі ай ішінде астық қолхаттарын ұстаушылар алдындағы төлем мерзімі өткен берешегінің және ол берген (шығарған) астық қолхаттары бойынша міндеттемелерді орындамағаны немесе тиісінше орындамағаны үшін соттың жауапқа тартуы фактілерінің жоқтығы туралы, астық қабылдау кәсіпорнының басшысы мен бас бухгалтері қол қойған және астық қабылдау кәсіпорнының мөрімен расталған хабарландыру хаты;";

      15-тармақ мынадай редакцияда жазылсын:

      "15. Қатысушы кепілдік берілетін астық қолхаттарын мониторингтеу мақсатында ай сайын Қорға астық қолхаттарын ұстаушылардың мемлекеттік электрондық тізілімінен (бұдан әрі – АҚҰМЭТ) астық қолхаттарын ұстаушылар туралы ақпаратты ұсынады.";

      көрсетілген бұйрықпен бекітілген Астық қолхаттары бойынша мiндеттемелердi орындауға кепiлдiк беру қорының (қорларының) кепiлдiктер алу және астық қолхаттары бойынша мiндеттемелердi орындауға кепiлдiк беру қорының (қорларының) астық қолхаттары бойынша мiндеттемелердi өтеу қағидаларында:

      2-тармақтың 5) тармақшасы мынадай редакцияда жазылсын:

      "5) қатысушы – астық қолхаттарын шығара отырып қойма қызметі бойынша қызмет көрсету жөніндегі қызметті жүзеге асыру құқығына лицензиясы бар, онымен Қор қатысу шартын жасасқан және ол шарт қолданылатын астық қабылдау кәсіпорны;";

      3-тармақ мынадай редакцияда жазылсын:

      "3. Қор Заңның 6-бабы 12) тармақшасына сәйкес қатысушымен шығарған астық қолхаты бойынша міндеттемелердің орындалуына кепілдік береді.";

      5-тармақ мынадай редакцияда жазылсын:

      "5. Кепілдік жағдайы туындаған кезде астық қолхатын ұстаушы не кепіл ұстаушы кепілдік жағдайы туындаған күннен бастап күнтізбелік отыз күн ішінде кепілдік төлемді алу үшін Қорға жүгінеді.";

      6-тармақта:

      3) тармақша мынадай редакцияда жазылсын:

      "3) АҚҰМЭТ-дан астық қолхаты бойынша дербес шотынан үзінді-көшірме;";

      5) тармақша мынадай редакцияда жазылсын:

      "5) қарыз, кепіл шарттарының көшірмелері және Қор кепілдік берген астық қолхатымен қамтамасыз етілген міндеттемелердің орындалмағандығын растайтын құжаттар (кепіл ұстаушы жүгінген жағдайда);";

      9-тармақта:

      2) тармақша мынадай редакцияда жазылсын:

      "2) талапты қарау мерзімі ішінде қатысушы астық қолхаты бойынша өз міндеттемелерін ерікті түрде орындағанда;";

      6) және 7) тармақшалар мынадай редакцияда жазылсын:

      "6) АҚҰМЭТ-да астық қолхаттары туралы деректердің болмауы;

      7) осы Қордың қатысушысы болып табылмайтын астық қабылдау кәсіпорнымен шығарылған астық қолхатын ұстаушы жүгінген кезде.";

      13-тармақ мынадай редакцияда жазылсын:

      "13. Астық қолхатын ұстаушыға осы Қағидалардың 15-тармағына сәйкес есептелген астық құнының тиесілі бөлігі қайтарылады.";

      15-тармақтың 2) тармақшасы мынадай редакцияда жазылсын:

      "2) баға кестесі бойынша, астық қолхатында көрсетілген астықтың сапасына ұқсас сапалық көрсеткіштер бойынша бір тонна астық құнының;";

      16 және 17-тармақтар мынадай редакцияда жазылсын:

      "16. Астық қолхатын ұстаушының астық қолхаттарын шығара отырып, қойма қызметі бойынша қызмет көрсету жөніндегі қатысушының алдында берешегі болған жағдайларда, кепілдік төлемінен көрсетілген қызметтер үшін қатысушы алдындағы берешек сомасы шегеріледі.

      17. Астық қолхатын ұстаушы алдындағы қатысушының міндеттемелерін өтеуді жүзеге асырған Қорға ол төлеген сома шегінде астық қолхатын ұстаушы осы қатысушыға қоятын талап ету құқығы өтеді. Қор берешекті толық көлемде өтемеген жағдайда, астық қолхатын ұстаушы тиісті өтелген көлемге арналған астық қолхаты бойынша құқықты астықтың көлемін бірнеше астық қолхаттарына бөлу және астық қолхаттары бойынша астықтың тиісті көлемін беру арқылы береді.".

      6. "Астықтың сандық-сапалық есебiн жүргiзу қағидаларын бекiту туралы" Қазақстан Республикасы Ауыл шаруашылығы министрінің 2015 жылғы 19 маусымдағы № 4-1/546 бұйрығында (Нормативтік құқықтық актілерді мемлекеттік тіркеу тізілімінде № 11804 болып тіркелген, 2015 жылғы 21 тамызда "Әділет" ақпараттық-құқықтық жүйесінде жарияланған):

      көрсетілген бұйрықпен бекітілген Астықтың сандық-сапалық есебін жүргізу қағидаларында:

      3-тармақ мынадай редакцияда жазылсын:

      "3. Астықпен жасалатын барлық операциялар (қабылдау, өлшеу, кептiру, тазалау, сақтау, тиеп жөнелту), сандық-сапалық есебi және тиісті құжаттарды ресiмдеу 1 килограммға дейiнгi дәлдiкпен нақты салмақта жүргiзiледi. Астық қолхатын шығару және оны астық қолхаттарын ұстаушылардың мемлекеттік электрондық тізілімінде (бұдан әрі – АҚҰМЭТ) ресiмдеу кезiнде есепке жатқызылған нақты салмақ көрсетіледі.";

      16-тармақ мынадай редакцияда жазылсын:

      "16. Егер, келiп түскен астықтың сапасы ылғалдылығы, арамшөп және дән қоспасы бойынша сақтау шартында көрсетілген нормаларға сәйкес немесе олардан жақсы болса, АҚҰМЭТ-ның астық қолхатында нақты сапасы көрсетіледі, ал есепке жатқызылған нақты салмақ нақты салмаққа тең болады.

      72-тармақтың 1) тармақшасы мынадай редакцияда жазылсын:

      "1) АҚҰМЭТ-дан астық қолхаттарын ұстаушылар туралы ақпаратты;".

      7. "Астық қабылдау кәсiпорнын уақытша басқаруды жүргiзу қағидаларын бекiту туралы" Қазақстан Республикасы Ауыл шаруашылығы министрінің 2015 жылғы 24 маусымдағы № 4-1/564 бұйрығында (Нормативтік құқықтық актілерді мемлекеттік тіркеу тізілімінде № 11835 болып тіркелген, 2015 жылғы 10 тамызда "Әділет" ақпараттық-құқықтық жүйесінде жарияланған):

      көрсетілген бұйрықпен бекітілген Астық қабылдау кәсiпорнын уақытша басқаруды жүргiзу қағидаларында:

      2-тармақ мынадай редакцияда жазылсын:

      "2. Осы Қағидаларда мынадай негізгі ұғымдар қолданылады:

      1) астық қабылдау кәсіпорны – астық сақтау жүзеге асырылатын меншік құқығында астық қоймасы (элеватор, астық қабылдау пункті) бар заңды тұлға;

      2) астық қабылдау кәсіпорнын уақытша басқару (бұдан әрі – уақытша басқару) – астық қабылдау кәсіпорындарының астық қолхаттары бойынша міндеттемелерін қамтамасыз ету мақсатында оларға қатысты әкімшілік, заңдық, қаржылық, ұйымдық-техникалық және басқа да іс-шаралар мен рәсімдер кешенін мәжбүрлеп жүргізу;

      3) астық қолхаттары бойынша міндеттемелерді орындауға кепілдік беру қоры – астық қабылдау кәсіпорындарының өздері берген (шығарған) астық қолхаттары бойынша міндеттемелерін орындамауынан астық қолхаттарын ұстаушылардың мүдделерін қорғауды қамтамасыз ету мақсатында құрылатын заңды тұлға;

      4) астық қолхаты – астықтың белгілі бір мөлшеріне меншік құқығын растайтын, құжатсыз эмиссиялы емес бағалы қағаз түріндегі қоймалық куәлік;

      5) астық қолхатын ұстаушы – астық қолхаттарын ұстаушылардың мемлекеттік электрондық тізілімінде тіркелген, астық қолхаты бойынша құқықтарға ие тұлға;

      6) уақытша басқару жөніндегі комиссия – уәкілетті органның, облыстың жергілікті атқарушы органының, астық қабылдау кәсіпорнының, сол астық қабылдау кәсіпорны берген (шығарған) астық қолхаттарын ұстаушылардың, астық қабылдау кәсіпорны қатысуға шарт жасаған астық қолхаттары бойынша міндеттемелерді орындауға кепілдік беру қорының (қорларының) өкілдерін қамтитын алқалы орган;

      7) уәкілетті орган – құзыретi шегiнде астық нарығына қатысушылардың қызметiн үйлестiруді және реттеудi жүзеге асыратын орталық атқарушы орган.";

      6-тармақ мынадай редакцияда жазылсын:

      "6. Облыстың жергілікті атқарушы органы уақытша басқаруды енгізу үшін негіз болатын фактілер анықталған сәттен бастап екі жұмыс күні ішінде:

      1) астық қабылдау кәсіпорнын уақытша басқаруды енгізу туралы сотқа арыз береді және берілген арыз туралы ақпаратты астық қолхаттарының ақпараттық жүйесінің www.minagro.kz веб-порталында (бұдан әрі – Портал) жариялайды;

      2) астық қабылдау кәсіпорнына, астық қабылдау кәсіпорны қатысу шартын жасасқан астық қолхаттары бойынша міндеттемелерді орындауға кепілдік беру қорына (қорларына) және сол астық қабылдау кәсіпорны берген (шығарған) астық қолхаттарын ұстаушылардың бәріне үш жұмыс күні ішінде уақытша басқару жөніндегі комиссияның құрамына кандидатуралар беру туралы ұсыныс жолдайды.";

      8-тармақтың бірінші бөлігі мынадай редакцияда жазылсын:

      "8. Уақытша басқару жөніндегі комиссия соттың уақытша басқаруды енгізу туралы шешімі қабылданған\* күннен бастап екі жұмыс күнінен кеш емес мерзімде:";

      9-тармақтың бірінші абзацы мынадай редакцияда жазылсын:

      "9. Облыстың жергілікті атқарушы органы соттың уақытша басқаруды енгізу туралы шешімі қабылданған\* күннен бастап үш жұмыс күні ішінде Порталда, сондай-ақ астық қабылдау кәсіпорнының қаражаты есебінен республикалық, облыстық маңызы бар кемінде екі газетте мемлекеттік және орыс тілінде:";

      10-тармақ мынадай редакцияда жазылсын:

      "10. Уақытша басқару жөніндегі комиссия уақытша басқаруды енгізу туралы хабарлама Порталда жарияланған сәттен бастап үш жұмыс күні ішінде уақытша әкімшіліктің құрамына өкілдерді сайлау үшін астық қолхаттарын ұстаушылардың жиналысын өткізуді ұйымдастырады және уақытша әкімшіліктің құрамын бекітеді.";

      12-тармақта:

      3) тармақша мынадай редакцияда жазылсын:

      "3) астық қабылдау кәсiпорнының ол берген (шығарған) астық қолхаттары бойынша мiндеттемелерiн қалпына келтiруге бағытталған шарттарды жасасады және құжаттарға қол қояды;";

      5) тармақша мынадай редакцияда жазылсын:

      "5) астық қабылдау кәсiпорны астық қолхаттары бойынша міндеттемелерін орындауға кепiлдiк беру қорына қатысқан жағдайда, аталған қорға сол астық қабылдау кәсiпорны берген (шығарған) астық қолхаттарынан туындайтын мiндеттемелер бойынша берешектi бiрiншi кезектегi тәртiппен өтеу туралы талап қояды;";

      13-тармақ мынадай редакцияда жазылсын:

      "13. Мөрлер, мөртабандар, бланктер, құнды заттар, үй-жайлардың, сейфтердің кілттері, астық қабылдау кәсіпорнының құжаттамасы, құрылтай, құқық белгілеуші және тіркеу құжаттарының түпнұсқалары соттың уақытша басқаруды енгізу туралы шешімі қабылданған күннен бастап күнтізбелік үш күн ішінде уақытша әкімшілікке еркін нысандағы қабылдап алу-беру актісіне сәйкес беріледі.

      14. Балансқа енгізілген немесе енгізілмеген уақытша басқару режиміндегі астық қабылдау кәсіпорнының барлық мүлкі соттың уақытша басқаруды енгізу туралы шешімі қабылданған күннен бастап күнтізбелік үш күн өткен соң түгендеуге жатады. Балансқа енгізілмеген мүлік түгендеу ведомосінде көрсетіледі және кейін балансқа енгізілуге жатады.";

      2-тараудағы ескертпе алып тасталсын.

      20-тармақтың бесінші абзацы мынадай редакцияда жазылсын:

      "1) астық қабылдау кәсіпорнының берген (шығарған) астық қолхаттары бойынша өз міндеттемелерін орындау қабілеттілігін қалпына келтіру;";

      22-тармақтың 1) тармақшасы мынадай редакцияда жазылсын:

      "1) астық қабылдау кәсіпорнын астық қолхаттарын шығара отырып, қойма қызметі бойынша қызметтер көрсету жөніндегі қызметті жүзеге асыру құқығына арналған лицензиядан айыру туралы облыстың тиісті жергілікті атқарушы органына ұсыныс енгізеді;";

      8. "Астық қолхаттарының мемлекеттік электрондық тізілімін жүргізу қағидаларын бекiту туралы" Қазақстан Республикасы Ауыл шаруашылығы министрінің міндетін атқарушының 2015 жылғы 28 шілдедегі № 4-1/699 бұйрығында (Нормативтік құқықтық актілерді мемлекеттік тіркеу тізілімінде № 12016 болып тіркелген, 2015 жылғы 15 қыркүйекте "Әділет" ақпараттық-құқықтық жүйесінде жарияланған):

      тақырыбы мынадай редакцияда жазылсын:

      "Астық қолхаттарын ұстаушылардың мемлекеттік электрондық тізілімін қалыптастыру және жүргізу қағидаларын бекіту туралы";

      1-тармақ мынадай редакцияда жазылсын:

      "1. Қоса беріліп отырған Астық қолхаттарын ұстаушылардың мемлекеттік электрондық тізілімін қалыптастыру және жүргізу қағидалары бекітілсін";

      көрсетілген бұйрықпен бекітілген Астық қолхаттарының мемлекеттік электрондық тізілімін жүргізу қағидалары осы тізбеге 4-қосымшаға сәйкес жаңа редакцияда жазылсын.

|  |  |
| --- | --- |
|  | Қазақстан Республикасы Ауыл шаруашылығы министрлігінің өзгерістер мен толықтырулар енгізілетін кейбір бұйрықтарының тізбесіне 1-қосымша |
|  | Қазақстан Республикасы Ауыл шаруашылығы министрінің 2011 жылғы 27 қыркүйектегі № 06-1/545 бұйрығына 3-қосымша |

      Үлгілік нысан

**Астық қолхаттарын ұстаушылар туралы ақпарат\***  
**\_\_\_\_\_ жылдың \_\_\_\_\_ тоқсаны үшін\*\***

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      астық қабылдау кәсіпорнының атауы

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Астық қолхаты бланкісінің сериясы және нөмірі | Астық қолхатының берілген күні | Астық иесінің атауы (жеке тұлғаның тегі, аты-жөні) | Астықты сақтау шартының нөмірі және күні | Дақыл | Сыныбы | Егін жинау жылы | Сорты (тұқым үшін) | Репродукциясы (тұқым үшін) | Егіс стандартының сыныбы (тұқым үшін) | Есептелген нақты салмағы | Ылғалдылығы | Қоспалар | | Залалдануы | Иісі | Түсі | Типі | Табиғаты |
| Арашөпті | Дәнді (майлы) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |

      кестенің жалғасы

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Дән маңызы | | Қабықтылығы | Түсу саны | Құрғақ затқа ақуыздың салмақтық үлесі | Өзге де көрсеткіштер | Астық қолхатын өтеу түрі | Астық қолхатын өтеу күні | Кепіл талаптары туралы мәліметтер | | Кепілдік беру қорының, не сақтандырушы ұйымның атауы |
| Салмақтық үлесі | Дән маңызының сапасы немесе индексі | Талап сомасы | Астыққа кепіл құқығын белгілеу мерзімдері |
| 21 | 22 | 23 | 24 | 25 | 26 | 27 | 28 | 29 | 30 | 31 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

      Ескертпе:

      \* - тек "қағаз" астық қолхаттарына ғана қатысты;

      \*\* - тоқсан сайын есепті тоқсаннан кейінгі айдың 15 күнінен кешіктірмей, электрондық форматта ұсынылады.

      Астық қабылдау кәсіпорындары www.minagro.kz астық қолхаттарының ақпараттық жүйесі веб-порталынан көшіруге болатын, "Есептілік тапсырудың бірыңғай жүйесі" бағдарламалық қамтымын пайдалана отырып, электрондық есеп қалыптастырады. Электрондық есепке астық қабылдау кәсіпорнының электрондық цифрлық қолтаңбасы қойылады және астық қолхаттарын ұстаушылардың мемлекеттік электрондық тізіліміне (бұдан әрі – Тізілім) бағдарламалық қамтымдағы жіберуге және Тізілім құрылымына қосуға арналған сервисті пайдалана отырып, беріледі.

      Басшы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (қолы, тегі, аты, әкесінің аты (бар болса))

|  |  |
| --- | --- |
|  | Қазақстан Республикасы Ауыл шаруашылығы министрлігінің өзгерістер мен толықтырулар енгізілетін кейбір бұйрықтарының тізбесіне 2-қосымша |
|  | Қазақстан Республикасы Ауыл шаруашылығы министрінің 2012 жылғы 8 мамырдағы № 18-03/241 бұйрығымен бекітілді |

**Астық нарығының мониторингін жүргізу қағидасы**  
**1. Жалпы ережелер**

      1. Осы Астық нарығының мониторингін жүргізу қағидасы (бұдан әрі – Қағидалар) "Астық туралы" 2001 жылғы 19 қаңтардағы Қазақстан Республикасы Заңының 6-бабы 12-1) тармақшасына сәйкес әзірленді және астық нарығының мониторингін жүргізу тәртібін айқындайды.

      2. Осы Қағидаларда мынадай негізгі ұғымдар пайдаланылады:

      1) астық қолхаттарын тіркеуші (бұдан әрі – тіркеуші) – жарғылық капиталына мемлекет қатысатын, бағалы қағаздар нарығында жұмыс тәжірибесі бар, Қазақстан Республикасының Үкіметі айқындайтын заңды тұлға;

      2) астық нарығына қатысушылар – астықты өндіруге, сақтауға, тасымалдауға, қайта өңдеуге және өткізуге қатысатын заңды және жеке тұлғалар;

      3) астық нарығының мониторингі (бұдан әрі – мониторинг) – астық нарығына қатысушылар астықты өндіруді, сақтауды, тасымалдауды, қайта өңдеуді және өткізуді қоса алғандағы онымен жүзеге асыратын операциялар туралы деректерді жинауға, өңдеуге және талдауға бағытталған тұрақты іс-шаралар жиынтығы;

      4) бағдарламалық қамтамасыз ету – тіркеуші әзірлеген және шаблондар түрінде бағдарламалық қамтамасыз етуінде ұсынылған есептіліктің және ақпараттың әр түрлі нысандарын дайындауға арналған "Есептілікті тапсырудың бірыңғай жүйесі" (ЕББЖ) бағдарламалық қамтамасыз ету;

      5) мамандандырылған ұйым – акционерлері Қазақстан Республикасының Үкіметі және (немесе) агроөнеркәсіптік кешен саласындағы ұлттық басқарушы холдинг, сондай-ақ агроөнеркәсіптік кешен салаларын тұрақты дамыту, агроөнеркәсіптік кешен субъектілерін бәсекелестік нарығында жоқ немесе мардымсыз көрсетілетін жекелеген қызмет түрлерімен қамтамасыз ету мақсатында құрылатын олардың аффилирленген тұлғалары болып табылатын ұйым;

      6) электрондық есеп – ұлттық куәландырушы орталық берген электрондық цифрлы қолмен (бұдан әрі – ЭЦҚҚ) қол қойылатын мониторингтің деректерімен бағдарламалық қамтамасыз етудің толтырылған тиісті шаблоны.

      3. Мониторингті астық нарығы саласындағы уәкілетті орган (бұдан әрі – уәкілетті орган) және облыстардың жергілікті атқарушы органдары жүзеге асырады.

**2. Мониторинг жүргізу тәртібі**

      4. Мониторинг кезеңдері:

      1) деректерді жинау;

      2) деректерді өңдеу;

      3) деректерді талдау.

      5. Мониторинг деректері:

      1) астықты ішкі нарықта және экспортқа тасымалдау туралы;

      2) астық қабылдау кәсіпорындарының жүктелгендігі туралы ақпаратты қамтиды.

      6. Мониторинг деректерін талдау үшін осы Қағидаларға 1-қосымшаға сәйкес нысан бойынша ұлттық тасымалдаушыдан және темір жол көлігіндегі басқа тасымалдаушылардан алынатын және астық қолхаттарын ұстаушылардың мемлекеттік электрондық тізіліміне (бұдан әрі – тізілім) қоса берілетін астықты ішкі нарықта және экспортқа тасымалдау туралы ақпарат пайдаланылады.

      7. Ауыл шаруашылығы нарықтарының мониторингі саласындағы мамандандырылған ұйым (бұдан әрі – Мамандандырылған ұйым) астықтың орташа нарықтық бағалары туралы ақпаратты тізілімге осы Қағидаларға 2-қосымшаға сәйкес нысан бойынша апта сайынғы негізде ұсынады.

      8. Лицензияланған астық қабылдау кәсіпорындары астық қабылдау кәсіпорындарының жүктелгендігі туралы ақпаратты ай сайын осы Қағидаларға 3-қосымшаға сәйкес нысан бойынша тізілімге жолдайды.

      9. Облыстардың жергілікті атқарушы органдары тізілімге осы Қағидаларға 4-қосымшаға сәйкес нысан бойынша астық қабылдау кәсіпорнына уақытша басқарудың енгізілгені туралы ақпарат береді.

      10. Мониторинг деректерін өндеу және талдау кезінде астық қабылдау кәсіпорындары, Мамандандырылған ұйым, ұлттық тасымалдаушы және темір жол көлігіндегі басқа тасымалдаушылар, сол сияқты облыстардың жергілікті атқарушы органдары (бұдан әрі – субъектілер) тізілімге ұсынатын деректер пайдаланылады.

      11. Осы Қағидалардың 6, 7 және 8-тармақтарында көрсетілген ақпарат субъектінің ақпараттық жүйесінің астық қолхаттарының ақпараттық жүйесімен интеграциялық өзара іс-қимыл арқылы немесе тіркеушіге келесі тәртіпте беріледі;

      1) бағдарламалық қамтамасыз етудің тиісті шаблоны толтырылады, ол астық қолхаттарының ақпараттық жүйесінің веб-порталында www.minagro.kz (бұдан әрі – Портал) көшіріп алу үшін еркін қол жетімділікте орналастырылады;

      2) шаблонды толтыру нәтижесінде электронды есеп қалыптастырылады, оған субъектінің электрондық цифрлы қолымен қол қою және тізілімнің құрылымына электронды есепті жіберу және енгізу үшін бағдарламалық қамтамасыз етудегі бар сервисті пайдалана отырып тізілімге жіберу қажет.

      12. Тіркеуші электронды есептің түскен күнінен бастап бес жұмыс күннің ішінде ЭЦҚҚ көрсетілген субъектінің электронды мекенжайына электронды есептің тізілімге енгізілгені немесе оны қабылдаудан бас тартудың себептер туралы электронды хабарлама жібереді. Тіркеушінің электронды есепті қабылдаудан бас тартуына субъектінің осы Қағидаларда көрсетілген талаптардың сақтамауы негіздеме болып табылады.

      13. Мониторинг деректерін талдауды, деректерді Қазақстан Республикасының Үкіметіне ұсынуды уәкілетті орган жүзеге асырады.

      14. Мониторинг деректері астық нарығына қатысушылар үшін жалпы қолжетімді болып табылады, деректерге рұқсатты тіркеуші Портал арқылы қамтамасыз етеді.

|  |  |
| --- | --- |
|  | Астық нарығының мониторингін жүргізу қағидаларына 1-қосымша |

      Нысан

**20\_\_\_\_жылғы "\_\_\_" \_\_\_\_\_\_ жай-күй бойынша астықты**  
**ішкі нарықта және экспортқа тасымалдау туралы ақпарат**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (ұлттық тасымалдаушының және басқа да тасымалдаушылардың атауы және

      мекенжайы)

      Индексі: № 2-АІНЭТ.

      Кезеңділігі: ай сайын.

      Ұсынатын тұлғалар тобы: Теміржол көлігіндегі ұлттық тасымалдаушы және

      басқа да тасымалдаушылар.

      Қайда ұсынылады:астық қолхаттарын ұстаушылардың мемлекеттік

      электрондық тізіліміне.

      Тапсыру мерзімі: әр айдың 25-іне дейін.

      астық тоннада

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Темір жол станциясының және облыстың атауы (коды) | 20\_\_\_ жылғы 1 қаңтардан бастап "\_\_\_\_" \_\_\_\_\_ дейінгі өспелі қорытындымен | | | | 20\_\_\_ жылғы "\_\_\_"\_\_\_ бастап "\_\_\_\_" \_\_\_ дейінгі есепті кезеңде | | | |
| тиеп жөнелтілді | | келіп түсті | | тиеп жөнелтілді | | келіп түсті | |
| экспортқа | республика ішінде | импорт бойынша | республика ішінде | экспортқа | республика ішінде | импорт бойынша | республика ішінде |
|  |  |  |  |  |  |  |  |  |
| Барлығы |  |  |  |  |  |  |  |  |

      Басшы \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Орындаушы \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Телефоны \_\_\_\_\_\_\_\_\_ 20 \_\_ жылғы "\_\_\_\_\_" \_\_\_\_\_\_\_\_\_

      Ескертпе: Астықты ішкі нарықта және экспортқа тасымалдау туралы

      нысанды толтыру жөніндегі түсіндірме осы нысанға қосымшада

      көрсетілген.

|  |  |
| --- | --- |
|  | Астықты ішкі нарықта және экспортқа тасымалдау туралы ақпаратының нысанына қосымшасы |

**Астықты ішкі нарықта және экспортқа тасымалдау туралы нысанды**  
**толтыру жөніндегі түсіндірме**

      1. Астықты ішкі нарықта және экспортқа тасымалдау туралы толтырылған нысан:

      астық қолхаттарын ұстаушылардың мемлекеттік электрондық тізіліміне ұсынылады, ұсыну мерзімі ай сайын, әр айдың 25-іне дейін.

      2. Астықты ішкі нарықта және экспортқа тасымалдау туралы ақпарат нысанында:

      1) нысанның 1-бағанында темір жол станциясының және облыстың атауы (коды) көрсетіледі;

      2) нысанның 2-бағанында ағымдағы жылғы 1 қаңтардан бастап көрсетілген кезең бойынша астықтың экспортқа тиеп жөнелтілген саны көрсетіледі;

      3) нысанның 3-бағанында ағымдағы жылғы 1 қаңтардан бастап көрсетілген кезең бойынша республика ішіндегі тиелген астықтың саны көрсетіледі;

      4) нысанның 4-бағанында ағымдағы жылғы 1 қаңтардан бастап көрсетілген кезең бойынша келіп түскен импорттық астықтың саны көрсетіледі;

      5) нысанның 5-бағанында ағымдағы жылғы 1 қаңтардан бастап көрсетілген кезең бойынша республикаішілік тасымалдау кезінде келіп түскен астықтың саны көрсетіледі;

      6) нысанның 6-бағанында көрсетілген кезеңде экспортқа тиелген астықтың саны көрсетіледі;

      7) нысанның 7-бағанында көрсетілген кезеңде республика ішінде тиелген астықтың саны көрсетіледі;

      8) нысанның 8-бағанында көрсетілген кезеңде келіп түскен импорттық астықтың саны көрсетіледі;

      9) нысанның 9-бағанында көрсетілген кезеңде республикаішілік тасымалдау кезінде келіп түскен астықтың саны көрсетіледі.

|  |  |
| --- | --- |
|  | Астық нарығының мониторингін жүргізу қағидаларына 2-қосымша |

      Нысан

**20 \_\_ жылғы "\_\_" \_\_\_\_\_\_\_\_\_ астықтың орташа нарықтық бағалары**  
**туралы ақпарат**

      Индексі: № 3-АОНБ.

      Есепті: апталық.

      Ұсынатын тұлғалар тобы: Ауыл шаруашылығы нарықтарының мониторингі

      саласындағы мамандандырылған ұйым.

      Қайда ұсынылады: астық қолхаттарын ұстаушылардың мемлекеттік

      электрондық тізіліміне.

      Тапсыру мерзімі: жұма сайын.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | Облыстар | | | | | | |
| Атауы | Өлшем бірлігі | Ақмола | Ақтөбе | Алматы | Атырау | Батыс Қазақстан | Жамбыл | Қарағанды |
| 1 | 2 | 3 | 4 | 5 | 6 | 7 | 8 | 9 |
| 3-сынып бидайы | теңге/тонна |  |  |  |  |  |  |  |
| 2-сынып арпасы | теңге/тонна |  |  |  |  |  |  |  |

      кестенің жалғасы

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Облыстар | | | | | | | | |
| Қостанай | Қызылорда | Маңғыстау | Оңтүстік Қазақстан | Павлодар | Солтүстік Қазақстан | Шығыс Қазақстан | Астана қаласы | Алматы қаласы |
| 10 | 11 | 12 | 13 | 14 | 15 | 16 | 17 | 18 |
|  |  |  |  |  |  |  |  |  |
|  |  |  |  |  |  |  |  |  |

      Басшы \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Орындаушы \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Телефоны \_\_\_\_\_\_\_\_\_ 20 \_\_ жылғы "\_\_\_\_\_" \_\_\_\_\_\_\_\_\_

      Ескертпе: Астықтың орташа нарықтық бағалары туралы ақпарат нысанын

      толтыру жөніндегі түсіндірме осы нысанға қосымшада көрсетілген.

|  |  |
| --- | --- |
|  | Астықтың орташа нарықтық бағалары туралы ақпаратының нысанына қосымшасы |

**Астықтың орташа нарықтық бағалары туралы ақпарат нысанын**  
**толтыру жөніндегі түсіндірме**

      1. Астықтың орташа нарықтық бағалары туралы толтырылған ақпарат астық қолхаттарын ұстаушылардың мемлекеттік электрондық тізіліміне ұсынылады, ұсыну мерзімі апта сайын, айдың әр жұмасы.

      2. Астықтың орташа нарықтық бағалары туралы ақпарат нысанында:

      1) нысаның 1-бағанында астықтың атауы және сыныбы көрсетіледі;

      2) нысаның 2-бағанында өлшем бірлігі көрсетіледі;

      3) 3, 4, 5, 6, 7, 8, 9, 10, 11, 12, 13, 14, 15, 16, 17 және 18-бағандарда облыстағы астықтың бір тоннаға бағасы теңгемен көрсетіледі.

|  |  |
| --- | --- |
|  | Астық нарығының мониторингін жүргізу қағидаларына 3-қосымша |

      Нысан

**20\_\_\_ жылғы "\_\_\_\_" \_\_\_\_\_\_\_\_\_\_\_\_\_ жай-күй бойынша астық қабылдау**  
**кәсіпорындарының жүктелгендігі туралы ақпарат**

      Индексі: № 1-ҚКЖ

      Кезеңділігі: ай сайын

      Ұсынатын тұлғалар тобы: лицензияланған астық қабылдау кәсіпорындары.

      Қайда ұсынылады: астық қолхаттарын ұстаушылардың мемлекеттік

      электрондық тізіліміне.

      Тапсыру мерзімі: әр айдың 1-іне қарай.

|  |  |  |  |  |
| --- | --- | --- | --- | --- |
| № | Астық қабылдау кәсіпорнының атауы | Жалпы сыйымдылығы, мың тонна | Барлық астық, мың тонна | Астық қабылдау кәсіпорнының жүктелгендігі, % |
| 1 | 2 | 3 | 4 | 5 |
|  |  |  |  |  |
|  |  |  |  |  |

      Басшы \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Орындаушы \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Телефоны \_\_\_\_\_\_\_\_\_ 20 \_\_ жылғы "\_\_\_\_\_" \_\_\_\_\_\_\_\_\_

      Ескертпе: Астық қабылдау кәсіпорындарының жүктелгендігі туралы

      нысанды толтыру жөніндегі түсіндірме осы нысанға қосымшада

      көрсетілген.

|  |  |
| --- | --- |
|  | Астық қабылдау кәсіпорындарының жүктелгендігі туралы ақпаратының нысанына қосымшасы |

**Астық қабылдау кәсіпорындарының жүктелгендігі туралы нысанды**  
**толтыру жөніндегі түсіндірме**

      1. Астық қабылдау кәсіпорындарының жүктелгендігі туралы толтырылған ақпарат:

      астық қолхаттарын ұстаушылардың мемлекеттік электрондық тізіліміне ұсынылады, ұсыну мерзімі – ай сайын, әр айдың 1-іне дейін;

      2. Астық қабылдау кәсіпорындарының жүктелгендігі туралы ақпарат нысанында:

      1) нысанның 1-бағанында реттік нөмірі көрсетіледі;

      2) нысанның 2-бағанында астық қабылдау кәсіпорнының атауы көрсетіледі;

      3) нысанның 3-бағанында астық қабылдау кәсіпорнының жалпы сыйымдылығы көрсетіледі;

      4) нысанның 4-бағанында көрсетілген кезеңдегі астықтың жалпы саны көрсетіледі;

      5) нысанның 5-бағанында көрсетілген кезеңде астық қабылдау кәсіпорнының жүктелгендігі пайызбен көрсетіледі.

|  |  |
| --- | --- |
|  | Астық нарығының мониторингін жүргізу қағидаларына 4-қосымша |

      Нысан

**20\_\_\_ жылғы "\_\_\_\_" \_\_\_\_\_\_\_\_\_\_\_\_\_ жай-күй бойынша астық қабылдау**  
**кәсіпорнының уақытша басқаруды енгізу туралы ақпарат**

      Индексі: 1-ЖАО.

      Кезеңділігі: қажеттілігіне қарай.

      Ұсынатын тұлғалар тобы: Облыстың жергілікті атқарушы органының

      құрылымдық бөлімшесі.

      Қайда ұсынылады: астық қолхаттарын ұстаушылардың мемлекеттік

      электрондық тізіліміне.

      Тапсыру мерзімі: астық қабылдау кәсіпорнының уақытша басқаруды енгізу

      туралы соттың шешімін қабылдау күнінен бастап үш жұмыс күні ішінде.

|  |  |  |  |  |  |
| --- | --- | --- | --- | --- | --- |
| № | Астық қабылдау кәсіпорнының атауы | Жалпы сыйымдылығы, мың тонна | Барлық астық, мың тонна | Астық қабылдау кәсіпорнының жүктелгендігі % | Сот шешімі туралы мәліметтер |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

      Басшы \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Орындаушы \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (қолы) (тегі, аты, әкесінің аты (бар болған жағдайда)

      Телефоны \_\_\_\_\_\_\_\_\_ 20 \_\_ жылғы "\_\_\_\_\_" \_\_\_\_\_\_\_\_\_

      Ескертпе: Астық қабылдау кәсіпорнын уақытша басқаруды енгізу туралы

      нысанды толтыру жөніндегі түсіндірме осы нысанға қосымшада

      көрсетілген.

|  |  |
| --- | --- |
|  | Астық қабылдау кәсіпорнының уақытша басқаруды енгізу туралы ақпаратының нысанына қосымшасы |

**Астық қабылдау кәсіпорнын уақытша басқаруды енгізу туралы**  
**нысанды толтыру жөніндегі түсіндірме**

      1. Астық қабылдау кәсіпорнының уақытша басқаруды енгізу туралы толтырылған ақпарат:

      астық қолхаттарын ұстаушылардың мемлекеттік электрондық тізіліміне, ұсыну мерзімі – қажеттілігіне қарай, астық қабылдау кәсіпорнының уақытша басқаруды енгізу туралы соттың шешімін қабылдау күнінен бастап үш жұмыс күні ішінде;

      Қазақстан Республикасы Ауыл шаруашылығы министрлігіне ұсынылады, ұсыну мерзімі – ай сайын, әр айдың 1-іне дейін.

      2. Астық қабылдау кәсіпорындарының жүктелгендігі туралы ақпарат нысанында:

      1) нысанның 1-бағанында реттік нөмірі көрсетіледі;

      2) нысанның 2-бағанында астық қабылдау кәсіпорнының атауы көрсетіледі;

      3) нысанның 3-бағанында астық қабылдау кәсіпорнының жалпы сыйымдылығы көрсетіледі;

      4) нысанның 4-бағанында көрсетілген кезеңдегі астықтың жалпы саны көрсетіледі;

      5) нысанның 5-бағанында көрсетілген кезеңде астық қабылдау кәсіпорнының жүктелгендігі пайызбен көрсетіледі;

      6) нысанның 6-бағанында астық қабылдау кәсіпорнының уақытша басқаруды енгізу туралы сот шешімінің нөмірі мен күні, соттың атауы және сот шешімінің заңды күшіне ену күні көрсетіледі.

|  |  |
| --- | --- |
|  | Қазақстан Республикасы Ауыл шаруашылығы министрлігінің өзгерістер мен толықтырулар енгізілетін кейбір бұйрықтарының тізбесіне 3-қосымша |
|  | Қазақстан Республикасы Ауыл шаруашылығы министрінің міндетін атқарушының 2015 жылғы 16 сәуірдегі № 4-1/339 бұйрығымен бекітілген |

**Астық қолхаттарын шығара отырып, қойма қызметі бойынша**  
**қызметтер көрсету жөніндегі қызметке қойылатын бiлiктiлiк**  
**талаптары және оларға сәйкестікті растайтын құжаттар тізбесі**

|  |  |  |  |
| --- | --- | --- | --- |
| **№** | **Бiлiктiлiк талаптары мыналардың болуын қамтиды** | **Құжаттар тізбесі** | **Ескертпе** |
| **1** | **2** | **3** | **4** |
| 1 | меншік құқығындағы астық сақтау қоймасы (элеватор, астық қабылдау пункті) | Нормативтік құқықтық актілерді мемлекеттік тіркеу тізілімінде № 7586 болып тіркелген Қазақстан Республикасы Әділет министрінің 2012 жылғы 28 наурыздағы № 131 бұйрығымен бекітілген Құқықтық кадастрдан ақпарат ұсыну қағидаларына сәйкес берілетін жылжымайтын мүлікке тіркелген құқықтар (ауыртпалықтар) және оның техникалық сипаттамалары туралы анықтама | Көрсетілетін қызметті беруші "электрондық үкімет" шлюзі арқылы "Жылжымайтын мүлік тізімі" мемлекеттік деректер базасы" ақпараттық жүйесінен растайды |
| 2 | технологиялық жабдықтар: (астық тазалау машиналары, астық кептіру жабдығы), таразы жабдығы (белгіленген тәртіппен салыстырып тексерілген), тиеу-түсіру құрылғылары, көтергіш-көлік жабдығы, жылжымалы көлік жабдығы, белсенді желдету жабдығы, астық сақтауға арналған сыйымдылықтар, сақтау кезінде астықтың температурасын және ылғалдылығын бақылауға арналған жабдық | Осы бiлiктiлiк талаптарына қосымшаға сәйкес астық қолхаттарын шығара отырып, қойма қызметi бойынша қызметтер көрсету жөніндегі қызметке қойылатын бiлiктiлiк талаптарына сәйкестігі туралы мәліметтер нысаны | Осы талапқа сәйкестікті лицензиар Қазақстан Республикасы Кәсіпкерлік кодексінің (бұдан әрі – Кодекс) 137-бабы 3-тармағының 3) тармақшасына сәйкес бақылаудың өзге нысанын жүргізу жолымен белгілейді |
| 3 | өткізу режимі, аумақтың қоршалуы, асфальтталған алаңдар | Осы бiлiктiлiк талаптарына қосымшаға сәйкес астық қолхаттарын шығара отырып, қойма қызметi бойынша қызметтер көрсету жөніндегі қызметке қойылатын бiлiктiлiк талаптарына сәйкестігі туралы мәліметтер нысаны | Осы талапқа сәйкестікті лицензиар Кодекстің 137-бабы 3-тармағының 3) тармақшасына сәйкес бақылаудың өзге нысанын жүргізу жолымен белгілейді |
| 4 | өлшемдердің жай-күйін бағалаудан өткен, зертханалық жабдықпен және аспаптармен (ылғал өлшегіштермен, кептіру шкафтарымен, зертханалық таразылармен, дәнді ұнтақтауға арналған диірмендермен, елеуіштер жиынтықтарымен, сынама іріктегіштермен, пуркалармен, ақуыз құрамын, дән маңызының құрамы мен сапасын, құлау санын анықтауға арналған құрылғылармен, астықтың залалдануын анықтауға арналған оптикалық аспаптармен); астық үлгілерін сақтауға арналған сөрелермен жарақталған өндірістік-технологиялық зертхана | "Өлшем бірлігін қамтамасыз ету туралы" 2000 жылғы 7 маусымдағы Қазақстан Республикасының Заңына сәйкес берілетін өлшем құралдарының типiн бекiту туралы, өлшем құралдарын метрологиялық аттестаттау туралы және өлшем құралдарын салыстырып тексеру туралы сертификаттар |  |
| 5 | тиiстi бiлiмi бар (техникалық басшылар үшiн – жоғары техникалық, технологиялық немесе агрономиялық бiлiм, мамандар үшiн – орта білімнен кейінгі (техникалық, технологиялық немесе агрономиялық) бiлiм) техникалық басшылар мен мамандардың бiлiктi құрамы | Осы бiлiктiлiк талаптарына қосымшаға сәйкес астық қолхаттарын шығара отырып, қойма қызметi бойынша қызметтер көрсету жөніндегі қызметке қойылатын бiлiктiлiк талаптарына сәйкестігі туралы мәліметтер нысаны | Осы талапқа сәйкестікті лицензиар Кодекстің 137-бабы 3-тармағының 3) тармақшасына сәйкес бақылаудың өзге нысанын жүргізу жолымен белгілейді |
| 6 | Интернет желісіне қолжетімділік | Осы бiлiктiлiк талаптарына қосымшаға сәйкес астық қолхаттарын шығара отырып, қойма қызметi бойынша қызметтер көрсету жөніндегі қызметке қойылатын бiлiктiлiк талаптарына сәйкестігі туралы мәліметтер нысаны | Осы талапқа сәйкестікті лицензиар Кодекстің 137-бабы 3-тармағының 3) тармақшасына сәйкес бақылаудың өзге нысанын жүргізу жолымен белгілейді |

|  |  |
| --- | --- |
|  | Астық қолхаттарын бере отырып,  қойма қызметі бойынша қызметтер көрсету жөніндегі қызметке қойылатын бiлiктiлiк талаптарына және оларға сәйкестікті растайтын құжаттар тізбесіне қосымша |

**Астық қолхаттарын бере отырып, қойма қызметі бойынша қызметтер**  
**көрсету жөніндегі қызметке қойылатын бiлiктiлiк талаптарына**  
**сәйкестік туралы мәліметтер нысаны**

      Астық сақтау қоймасының (элеватордың, астық қабылдау пунктінің)

      атауы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Құқық иеленушінің бизнес-сәйкестендіру нөмірі

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       Астық сақтау қоймасының мекенжайы және кадастрлық нөмірі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Меншік иесі (құқық иеленуші) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Технологиялық жабдықтың болуы туралы мәліметтер

|  |  |  |  |
| --- | --- | --- | --- |
| Жабдықтың атауы | Өлшем бірлігі | 20\_\_ жылғы \_\_\_\_\_\_ бары | Жай-күйі |
| 1 | 2 | 3 | 4 |
| астық кептіру жабдығы | сағатына дана/тонна |  |  |
| астық сақтауға арналған сыйымдылықтар | мың тонна |  |  |
| астық тазалау машиналары | дана |  |  |
| белсенді желдету жабдығы | дана |  |  |
| жылжымалы көлік жабдығы | дана |  |  |
| көтергіш-көлік жабдығы | дана |  |  |
| сақтау кезінде астықтың температурасын және ылғалдылығын бақылауға арналған жабдық | жиынтық |  |  |
| таразы жабдығы (белгіленген тәртіппен салыстырып тексерілген) | дана |  |  |
| тиеу-түсіру құрылғылары | дана |  |  |

      Интернет желісіне қолжетімділік туралы мәліметтер

|  |  |  |
| --- | --- | --- |
|  | Сипаттамалары | 20\_\_\_ жылғы \_\_\_\_ бары |
| 1 | 2 | 3 |
| Интернет желісіне қолжетімділік |  |  |

      Өткізу режимінің, аумақтың қоршалуының, асфальтталған

      алаңдардың болуы туралы мәліметтер\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (асфальтталған алаңдар бойынша көлемдер шаршы метрмен көрсетіледі)

      Өлшем құралдарының типiн бекiту туралы, өлшем құралдарын

      метрологиялық аттестаттау туралы, өлшем құралдарын салыстырып тексеру

      туралы сертификаттардың болуы туралы мәліметтер (сертификаттарды

      мемлекеттік метрологиялық қызметтер немесе аккредиттелген заңды

      тұлғалардың метрологиялық қызметтері береді) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| № | Құжаттың атауы | Құжаттың нөмірі | Іс-қимыл басталған күн | Іс-қимыл аяқталған күн | Метрологиялық қызметтің атауы |
| 1 | 2 | 3 | 4 | 5 | 6 |
|  |  |  |  |  |  |

      Астық сапасын айқындауға арналған өндірістік-техникалық

      зертхананың жарамды жабдықпен және аспаптармен жарақталуы туралы

      мәліметтер

|  |  |  |
| --- | --- | --- |
| Объект | Өлшем бiрлiгi | 20\_\_ жылғы \_\_\_\_\_\_\_\_\_\_\_ бары |
| 1 | 2 | 3 |
| Ақуыз құрамын анықтауға арналған құрылғылар | дана |  |
| Пуркалар | дана |  |
| Астық үлгілерін сақтауға арналған сөрелер | дана |  |
| Астықтың зақымданғанын анықтауға арналған оптикалық аспаптар | дана |  |
| Дән маңызының құрамы мен сапасын анықтауға арналған құрылғылар | дана |  |
| Дәнді ұнтақтауға арналған диірмендер | дана |  |
| Елеуіштер жиынтықтары | дана |  |
| Зертханалық таразылар | дана |  |
| Кептiргiш шкафтар | дана |  |
| Құлау санын анықтауға арналған құрылғылар | дана |  |
| Сынама іріктегіштер | дана |  |
| Ылғал өлшегiштер | дана |  |

      Техникалық басшылар мен мамандардың бiлiктi құрамының болуы

      туралы мәліметтер

|  |  |  |  |  |
| --- | --- | --- | --- | --- |
| № | Маманның тегі, аты, әкесінің аты (ол бар болған жағдайда) | Лауазымы | Білімі бойынша мамандығы | Мамандығы бойынша жұмыс өтілі |
| 1 | 2 | 3 | 4 | 5 |
|  |  |  |  |  |

|  |  |
| --- | --- |
|  | Қазақстан Республикасы Ауыл шаруашылығы министрлігінің өзгерістер мен толықтырулар енгізілетін кейбір бұйрықтарының тізбесіне 4-қосымша |
|  | Қазақстан Республикасы Ауыл шаруашылығы министрінің міндетін атқарушының 2015 жылғы 28 шілдедегі № 4-1/699 бұйрығымен бекітілген |

**Астық қолхаттарын ұстаушылардың мемлекеттік электрондық**  
**тізілімін қалыптастыру және жүргізу қағидалары**  
**1-тарау. Жалпы ережелер**

      1. Осы Астық қолхаттарын ұстаушылардың мемлекеттік электрондық тізілімін қалыптастыру және жүргізу қағидалары (бұдан әрі – Қағида) "Астық туралы" 2001 жылғы 19 қаңтардағы Қазақстан Республикасы Заңының 6-бабы 12) тармақшасына сәйкес әзірленген және астық қолхаттарын ұстаушылардың мемлекеттік электрондық тізілімін жүргізудің тәртібін, астық қолхаттарының шығарылу, айналымы және өтелуі, сондай-ақ астық қолхаттарын ұстаушылардың мемлекеттік электрондық тізіліміне рұқсат берудің тәртібін айқындайды.

      2. Осы Қағидада келесі негізгі түсініктемелер, анықтамалар және қысқартулар пайдаланылады:

      1) ақпараттық жүйенің веб-порталы (бұдан әрі – веб-портал) – Интернетте www.minagro.kz мекенжайы бойынша орналастырылған, осы тізілімге қолжеткізудің бірыңғай нүктесін көрсететін интернет-ресурс;

      2) астық иесі – астық қабылдау кәсіпорнына астықты сақтауға берген жеке немесе заңды тұлға;

      3) астық қолхаттарын ұстаушылардың мемлекеттік электрондық тізілімі (бұдан әрі – тізілім) – уақыттың нақты сәтіне астық қолхаттарын ұстаушыларды сәйкестендіруді, астық қолхаттарымен мәмілелерді тіркеуді қамтамасыз ететін астық қолхаттары және оларды ұстаушылар туралы мәліметтердің жиынтығы, сондай-ақ олардың өтінішіне немесе олар бойынша құқықты іске асыруға тіркелген шектеулердің сипаттамасы және ақпараттық жүйеде көрсетілген басқа да мәліметтер;

      4) астық қолхаттарының ақпараттық жүйесі (бұдан әрі – ақпараттық жүйе) – астық қолхаттары және оларды ұстаушылар бойынша ақпараттарды сақтауға, өңдеуге, іздеуге, таратуға, беруге және ұсынуға арналған тізілімді жүргізудің автоматтандырылған жүйесі;

      5) астық қолхаты – астықтың нақты көлеміне құқық меншігін растайтын эмиссияға жатпайтын құжатсыз құнды қағаз түріндегі қойма куәлігі;

      6) астық қолхатын тіркеуші – (бұдан әрі – тіркеуші) – Қазақстан Республикасының Үкіметімен айқындалатын құнды қағаздар нарығында жұмыс тәжірибесі бар жарғылық капиталына мемлекет қатысатын заңды тұлға;

      7) астық қолхатын ұстаушы – астық қолхаты бойынша құқыққа ие тізілімде тіркелген адам;

      8) бұйрық – астық қолхатын ұстаушының меншігіндегі астыққа қатысты нақты іс-қимылды жүзеге асырылуын көрсете отырып тізілімде астық қабылдау кәсіпорынымен немесе астық қолхатын ұстаушымен қалыптастырылатын, ұлттық куәландырушы орталық берген электрондық цифрлық қолтаңба қойылатын электрондық құжат;

      9) дербес шот – мәмлені тіркеу және астық қолхаты бойынша құқықты есепке алу мақсатында тіркелген адамды сәйкестендіруге мүмкіндік беретін тізілімде көрсетілген жазбалар жиынтығы;

      10) дербес шоттан көшірме – уақыттың нақты сәтіне астық қолхаты бойынша тіркелген адамның құқығын растайтын және ақпараттық жүйеде тіркеушімен қалыптастырылатын құнды қағаз болып табылмайтын электрондық құжат;

      11) кепіл ұстаушы – астық қолхаты бойынша кепілі туралы шартпен (бұдан әрі – кепіл шарты) көзделген міндеттемеде астықты кепілге ұстаушы болып табылатын адам;

      12) клиент – тіркеушінің қызметін пайдаланатын немесе пайдалануға ниеті бар адам;

      13) өкілетті орган – өз құзыреті шегінде астық нарығына қатысушылардың қызметтерін үйлестіруді және реттеуді жүзеге асыратын орталық атқарушы орган;

      14) электрондық цифрлық қолтаңба (бұдан әрі – ЭЦҚ) – ЭЦҚ құралдарымен жасалған және электрондық құжаттың дұрыстығын, оның тиесілігін және мазмұнның өзгермейтіндігін растайтын электрондық цифрлық нышандар жиынтығы.

**2-тарау. Тізілімді қалыптастыру және жүргізу тәртібі**

      3. Тізілімді ақпараттық жүйемен ықпалдастыру үшін ведомстволық ақпараттық жүйелерге қолжетімділікті ұйымдастыру жолымен тізілімге құқық және жер кадастрларының деректері, рұқсаттар мен хабарламалар, жеке және заңды тұлғаларды тіркеу, бухгалтерлік есеп және қаржылық есептілік саласындағы орталық атқарушы органдардың, басқа да орталық және жергілікті атқарушы органдардың, сондай-ақ "Азаматтарға арналған үкімет" мемлекеттік корпорациясының мәліметтері негізінде тіркеуші қалыптастырады және жүргізеді, атап айтқанда:

      1) астық қолхаттарын беру арқылы қойма қызметі бойынша қызметтерді жүзеге асыруға лицензиясы (бұдан әрі – лицензия) бар заңды тұлғаларға қатысты – рұқсаттар мен ескертулер саласында басқаруды және салааралық үйлестіруді жүзеге асыратын мемлекеттік орган;

      2) астық қабылдау кәсіпорындары, қаржылық есептіліктің депозитарийіне ұсынатын ақпаратқа қатысты – бухгалтерлік есеп және қаржылық есептілік саласындағы қызметті реттеуді жүзеге асыратын мемлекеттік орган;

      3) астық қабылдау кәсіпорындарына тіркелген жылжымайтын объектілерге қатысты – жылжымайтын мүлікті мемлекеттік тіркеу және мемлекеттік техникалық тексеру саласындағы мемлекеттік саясатты және мемлекеттік реттеуді жүргізуді жүзеге асыратын мемлекеттік орган;

      4) астық қабылдау кәсіпорындарына тіркелген жер учаскелеріне қатысты – жер қатынастары саласында реттеуді жүзеге асыратын мемлекеттік орган;

      5) тізілімде тіркелген заңды тұлғаларға, филиалдары мен өкілдіктеріне қатысты – заңды тұлғаларды мемлекеттік тіркеуді және филиалдар мен өкілдіктерді есептік тіркеуді жүзеге асыратын мемлекеттік орган;

      6) тізілімде тіркелген жеке тұлғаларға қатысты – сәйкестендіру нөмірлерін қалыптастыруды және сәйкестендіру нөмірлерінің ұлттық тізбесін жүргізуді жүзеге асыратын мемлекеттік орган.

      4. Тізілімге берілетін деректердің нысанын, көлемі мен кезеңділігін өкілетті органдар белгілейді. Тізілімнің деректерін өзектендіруді тіркеуші астық қабылдау кәсіпорындары және клиенттер бойынша шынайы және дәл ақпаратты көрсетуге мүмкіндік беретін жаңарту, толықтыру, өзгерту және басқа да әрекеттер арқылы жүзеге асырады.

      5. Тіркеуші үш жұмыс күнінен кешіктірмей тізілімнің жұмысында жоспарланған техникалық үзілістер туралы өкілетті органды хабардар етеді, ол туралы ақпаратты веб-порталға орналастырады.

      6. Орталық және жергілікті атқарушы органдар тіркеушінің жазбаша сұранымы бойынша тізілімнің деректерін өзектендіру және айқындау үшін сұратылған деректерді береді.

**3-тарау. Астық қолхаттарын шығару, айналымы және өтеу тәртібі**

      7. Тізілімде операциялардың келесі түрлері тіркеледі:

      1) ауқымды операциялар;

      2) дербес шот бойынша операциялар;

      3) астық қолхаттарымен операциялар;

      4) ақпараттық операциялар.

      8. Ауқымды операцияларға:

      1) астық қоймасын тіркеу (тізілімде операциялар жүргізуге уәкілетті астық қабылдау кәсіпорнының бірінші басшысы және бас бухгалтері, сондай-ақ облыстың жергілікті атқарушы органы тіркеушіге ұсынған астық қабылдау кәсіпорындарының зерттеу актісіне сәйкес астық қоймасының техникалық сыйымдылығы және астық қолхаттарының барынша шығарылатын көлемі туралы мәліметтерін көрсете отырып);

      2) астық қоймасының деректерін өзгерту (оның ішінде астық қоймасының техникалық сыйымдылығын және астық қолхаттарының барынша шығарылатын көлемін өзгерте отырып);

      3) астық қоймасын оқшаулау/оқшаулаудан шығару (астық қабылдау кәсіпорыны лицензиясының қолданысын тоқтата тұру/қалпына келтірумен, облыстың жергілікті атқарушы органының сотқа астық қабылдау кәсіпорнына уақытша басқаруды енгізу туралы өтініш беруімен, астық қабылдау кәсіпорнын жою туралы шешім қабылдаумен байланысты, оның ішінде астық қабылдау кәсіпорнын банкрот деп танумен байланысты);

      4) астық қолхаттарының күшін жою (астық қабылдау кәсіпорны лицензиясының қолданысын тоқтатумен, астық қабылдау кәсіпорнын жоюмен байланысты) жатады.

      Ауқымды операцияларды тіркеуші тізілімде мәліметтердің, оның ішінде облыстардың жергілікті атқарушы органдарынан және астық қабылдау кәсіпорындарынан, сондай-ақ осы Қағидалардың 3-тармағына сәйкес тізілімге берілетін деректердің негізінде тіркейді.

      Астық қабылдау кәсіпорны бір жұмыс күні ішінде ғаламдық операцияны жүргізу үшін астық қабылдау кәсіпорнының атынан тізілімде операцияларын жүргізуге уәкілетті бірінші басшыны және/немесе бас бухгалтерді тағайындау (сайлау) немесе жұмыстан шығару (өкілеттіктерін тоқтату) туралы бұйрығын тіркеушіге ұсынады.

      9. Дербес шот бойынша операцияларға:

      1) дербес шотын ашу;

      2) дербес шоттың деректерін өзгерту;

      3) дербес шотын оқшаулау/оқшаулаудан шығару;

      4) дербес шотын жабу жатады.

      10. Дербес шотын ашу үшін клиенттер ішкі веб-порталда (бұдан әрі – Жеке кабинет) төмендегілерді:

      1) жеке тұлғалар және жеке кәсіпкерлер үшін: жеке сәйкестендіру нөмірін (бұдан әрі – ЖСН) және тегін, аты мен әкесінің атын (бар болса);

      2) заңды тұлғалар үшін: бизнес-сәйкестендіру нөмірін (бұдан әрі – БСН), толық атауын, тегін, аты мен әкесінің атын (ол бар болса), бірінші басшының ЖСН;

      3) байланыс деректерін (пошталық мекенжайы, телефон, электрондық мекенжайы).

      4) тіркеушімен өзара есептерін жүзеге асыру үшін екінші деңгейлі банкте банктік есебінің деректемелерін көрсете отырып өздігінен тіркеледі.

      Жоғарыда көрсетілген деректер өзгерген кезде клиент бір жұмыс күні ішінде Жеке кабинетке енгізілген дербес шотының деректерін өзгертеді.

      11. Клиенттің дербес шотын бұғаттау жөніндегі операцияны тіркеуші:

      1) "Жеке тұлғалар" мемлекеттік деректер базасында азаматтың қайтыс болғаны туралы мәліметтер (оны қайтыс болды, әрекетке қабілетсіз немесе қабілет әрекеті шектелген, хабарсыз кеткен деп тану туралы хабарлама) болғанда;

      2) "Заңды тұлғалар" мемлекеттік деректер базасында заңды тұлғаның жойылғаны туралы мәлімет болғанда;

      3) "Атқарушылық іс жүргізу және сот орындаушыларының мәртебесі туралы" 2010 жылғы 2 сәуірдегі Қазақстан Республикасы Заңының 65-бабының талаптарын ескере отырып Қазақстан Республикасының заңдарына сәйкес (құнды қағаздарға қамау жариялау туралы) осындай құқықтары бар мемлекеттік органдар актілерінің негізінде;

      4) тіркеушінің қызметі төленбеген және осыған байланысты клиент пен тіркеушінің арасында жасалған ақылы электрондық қызмет көрсетуге электронды шарттың (бұдан әрі – шарт) әрекеті тоқтатылған кезде тіркейді.

      Дербес шотты бұғаттау бойынша операцияны тіркеуші клиентпен шарттың қолданысын қалпына келтірген кезде және мемлекеттік органның Қазақстан Республикасының заңдарына сәйкес осындай құқығы бар актісінің (құнды қағазды қамаудан босату туралы) негізінде тіркейді.

      12. Клиенттің дербес шотын жабу туралы операцияны тіркеуші:

      1) "Жеке тұлғалар" мемлекеттік деректер базасында азаматтың қайтыс болғаны туралы мәлімет (оны қайтыс болды әрекетке қабілетсіз немесе қабілет әрекеті шектелген, хабарсыз кеткен деп тану туралы хабарлама) болғанда;

      2) "Заңды тұлғалар" мемлекеттік базасы деректерінде заңды тұлғаның жойылғаны туралы мәлімет бар болғанда;

      3) он сегіз ай ішінде астық қолхаттарының дербес шотында болмаған кезде тіркейді.

      13. Астық қолхаттарымен операцияларға:

      1) астық қолхатын шығару;

      2) астық қолхатын өтеу;

      3) астық қолхатын бөлу;

      4) астық қолхаттарын біріктіру;

      5) астық қолхатын сату/сатып алу;

      6) астық қолхатын есепке қосу/есептен шығару;

      7) астық қолхатын кепілге беру/алу;

      8) астық қолхатын кепілден алу/қайтару;

      9) астық қолхаты бойынша сауда-саттық жүргізу туралы хабарлама;

      10) астық қолхатының деректерін өзгерту.

      11) астық қолхатын бұғаттау/бұғаттаудан шығару жатады.

      14. Астық қолхаты астықтың сапасы бойынша әрбір партиясына біркелкі шығарылады. Тапсырылған барлық астық көлеміне шығарылатын астық қолхаттарының саны астық қолхатын шығаруға арналған бұйрықта анықталады.

      Астық қолхатын шығару Жеке кабинетте келесі тәртіпте жүргізіледі:

      1) астық иесінен астық қабылданған күннен бастап үш күнтізбелік күннен кеш емес мерзімде астық қабылдау кәсіпорыны астық қолхатын шығаруға арналған бұйрықты тіркейді, бұйрыққа осы Қағидалардың 16-тармағы 2) - 6) тармақшаларында көрсетілген мәліметтер және иесінен астықты қабылдаған күн енгізіледі. Бұйрық сақталғаннан кейін оның мәртебесі ақпараттық жүйеде "Келісілмеген" деп өзгертіледі;

      2) "Келісілмеген" деген мәртебесімен сақталған бұйрықты астық қабылдау кәсіпорыны астық иесіне келісу үшін жібереді, ақпараттық жүйеде бұйрықтың мәртебесі "Келісілуде" деп өзгертіледі;

      3) "Келісілуде" мәртебесіндегі бұйрық Жеке кабинетте астық иесіне:

      - не бұйрықты келісу үшін (ақпараттық жүйеде бұйрықтың мәртебесі "Келісілген" деп өзгертіледі);

      - не астық қабылдау кәсіпорнымен бұйрыққа енгізілген мәліметтер бойынша ескертулер беру үшін (ақпараттық жүйеде бұйрықтың мәртебесі "Қайтадан пысықтауға жіберілді" деп өзгертіледі) қол жетімді болады;

      4) "Қайтадан пысықтауға жіберілді" деген мәртебесі бар бұйрық бойынша астық қабылдау кәсіпорыны:

      - не астық иесінің ескертулері бойынша бұйрықтың деректерін өзгертеді (ақпараттық жүйеде бұйрықтың мәртебесі "Келісуде" деп өзгертіледі);

      - не өзінің дәлелдерін көрсете отырып астық иесінің ескертулері бойынша бұйрықтың деректерін өзгертпейді (ақпараттық жүйеде бұйрықтың мәртебесі "Келісілуде" деп өзгертіледі);

      - не иесінен астық қабылдаған күннен бастап үш күнтізбелік күннен кешіктірмей астықты иесіне қайтаруды қамтамасыз ете отырып, бұйрықты бұзады (ақпараттық жүйеде бұйрықтың мәртебесі "Бұзылды" деп өзгертіледі);

      5) "Келісілген" деген мәртебесі бар бұйрық бойынша астық қабылдау кәсіпорыны бұйрыққа енгізілген мәліметтермен келісетінін растайды және ақпараттық жүйеде бұйрықтың мәртебесі "Қол қойылуда" деп өзгертіледі;

      6) "Қол қойылуда" деген мәртебесі бар бұйрық бойынша клиенттердің ЭЦҚ пайдалана отырып бұйрыққа қол қою жүзеге асырылады;

      7) астық иесінің және астық қабылдау кәсіпорының (бірінші басшысымен және бас бухгалтермен) ЭЦҚ бұйрыққа қол қойылғаннан кейін ақпараттық жүйеде бұйрықтың мәртебесі "Қол қойылды" деп өзгертіледі, ал тізілімдегі астық қолхаты:

      - осы Қағидалардың 16-тармағы 1) және 7) тармақшаларында көрсетілген мәліметтерді көрсете отырып шығарылады;

      - астық қолхатын ұстаушының дербес шотында "Белсенді" мәртебесі көрсетіледі.

      Клиенттермен астық қолхаттары бойынша операциялар жүргізу кезінде астық қабылдау кәсіпорны мен астық иесі арасында жасалған астықты сақтаудың шарты бойынша құқығы мен міндеттері және осыған сәйкес шығарылған осы астық қолхаты клиентке бір уақытта астық қолхаты бойынша құқық астық қолхатында көрсетілген көлемдегі астыққа беріледі.

      15. Астық қабылдау кәсіпорыны иесінен астық қабылданған күннен бастап үш күнтізбелік күннен кеш емес мерзімде астықты иесіне қайтаруды қамтамасыз етеді:

      1) егер клиенттің біреуі ЭЦҚ пайдалана отырып, бұйрыққа қол қойылғанға дейін бұйрықтың күшін жойса (ақпараттық жүйеде бұйрықтың мәртебесі "Күшін жойды" деп өзгертіледі);

      2) егер бұйрықтың сақталған күнінен бастап үш күнтізбелік күн өткен соң астық иесі және астық қабылдау кәсіпорыны (бірінші басшы және бас бухгалтер) ЭЦҚ пайдалана отырып бұйрыққа қол қоймаған болса, онда ақпараттық жүйеде бұйрықтың мәртебесі "Күші жойылған" деп өзгертіледі.

      16. Астық қолхатында келесі міндетті деректемелер болады:

      1) астық қолхатының нөмірі;

      2) астықты сақтауға қабылдаған астық қабылдау кәсіпорнының атауы, орналасқан жері және БСН;

      3) заңды тұлғаның атауы, орналасқан жері, БСН немесе астықты сақтауға тапсырған жеке тұлғаның тегі, аты, әкесінің аты, (бар болса), тұратын жері, ЖСН, жеке басын куәландыратын құжаттың нөмірі;

      4) заңды тұлғаның атауы, орналасқан жері, БСН немесе кепіл ұстаушы (астық қолхаты бойынша астық кепілде болған кезде) болып табылатын жеке тұлғаның тегі, аты, әкесінің аты, (бар болса), тұратын жері, ЖСН, жеке басын куәландыратын құжаттың нөмірі;

      5) астықтың түрі, оның сандық және сапалық сипаттамалары;

      6) астық сақтау бойынша қызметтерге төлем жүргізілгенге дейінгі күн;

      7) астық қолхатын шығару күні.

      17. Сондай-ақ, астық қолхатының басқа да белгiлері бар:

      1) тіркеушінің атауы, оның мекенжайы және телефон нөмірі;

      2) астық қолхатының мәртебесі ("Жойылды", "Бөлінген", "Шоғырланған", "Сатылған", "Есептен шығарылған", "Сатуда", "Электрондық сатуда", "Сату болды", "Белсенді", "Кепілде");

      3) кепіл шарты бойынша мәлімет ("Кепілде" мәртебесімен астық қолхаты бойынша);

      4) астық қолхатын бұғаттау ("Бұғатталған", "Ерікті") және оны бұғаттау үшін негіздеме бойынша мәлімет.

      18. Астық қолхатын ұстаушы немесе кепіл ұстаушы (кепілге салынған астықты сауда-саттықта өткізген, осы Қағидалардың 27-тармағына сәйкес электрондық сауда-саттықты қоспағанда) астықты талап ету үшін астық қабылдау кәсіпорны орналасқан жерге өзі келеді немесе уәкілетті өкілін жібереді.

      Астық қолхатын өтеу Жеке кабинетте келесі тәртіпте жүргізіледі:

      1) астық қолхатын ұстаушы немесе кепіл ұстаушы астық қолхатын өтеуге бұйрықты тіркейді. Бұйрық сақталғаннан және оған астық қолхатын ұстаушы немесе кепіл ұстаушы ЭЦҚ қойғаннан кейін ақпараттық жүйедегі бұйрықтың мәртебесі "Келісуде" деп өзгертіледі және астық қабылдау кәсіпорнындағы Жеке кабинетте қолжетімді болады.

      Астық қолхатын ұстаушының немесе кепіл ұстаушының оған астық қолхаты бойынша астықты бергенге дейін бұйрықтың күшін жоюына жол беріледі (ақпараттық жүйедегі бұйрықтың мәртебесі "Күші жойылды" деп өзгертіледі);

      2) астық қолхаты бойынша астық берілгеннен және астық қабылдау кәсіпорыны бұйрыққа астықтың берілген күні туралы мәлімет енгізгеннен кейін бұйрыққа астық қабылдау кәсіпорнының (бірінші басшы және бас бухгалтер) ЭЦҚ қойылады. Бұл ретте ақпараттық жүйедегі бұйрықтың мәртебесі "Қол қойылды" деп өзгертіледі, ал астық қолхатының тізілімінде астық қолхатын ұстаушының дербес шотында "Өтелді" мәртебесімен көрсетіледі.

      Егер бұйрық сақталған күннен бастап үш күнтізбелік күн ішінде клиенттердің ЭЦҚ пайдалана отырып қол қойылмаған болса, онда ақпараттық жүйеде бұйрықтың мәртебесі "Күші жойылды" деп өзгертіледі.

      19. Астық қолхатын ұстаушы немесе кепіл ұстаушы бұйрықты сақтаған күннен бастап үш күнтізбелік күн ішінде астық қабылдау кәсіпорыны астықты сақтау шартының талаптарына сәйкес астық қолхаты бойынша астықты беруді, Заңның 31-бабында көрсетілген жағдайларды қоспағанда және осы астық қолхаты бойынша астық сақтау үшін берешек болмағанда қамтамасыз етеді.

      20. Астық қолхатын ұстаушының Жеке кабинетінде астық қол хатын бөлу бұйрықтың негізінде жүргізіледі, онда астықтың сандық сипаттамасы көрсетіледі, сомалық көлемі астық қолхаты бойынша астық көлеміне тең болуға тиіс.

      Бұйрыққа астық қолхатын ұстаушының ЭЦҚ қойылғаннан кейін, тізілімде:

      1) жаңа астық қолхаттары шығарылады және "Белсенді" мәртебесімен астық қолхатын ұстаушының дербес шотында көрсетіледі;

      2) ұстаушының өзі бөлген астық қолхатының күші жойылады және астық қолхатын ұстаушының дербес шотында оның мәртебесі "Бөлінді" деп көрсетіледі.

      21. Астық қолхатын ұстаушының жеке кабинетіндегі астық қолхаттарын біріктіру бұйрықтың негізінде жүргізіледі, онда астық қолхаттары көрсетіледі, олар бойынша астықтың сапалық сипаттамасы, сондай-ақ астықты сақтау жөніндегі қызметке жүргізілген төлем күні сәйкес келеді.

      Бұйрыққа астық қолхатын ұстаушының ЭЦҚ қойылғаннан кейін тізілімде:

      1) жаңа астық қолхаттары шығарылады және "Белсенді" мәртебесімен астық қолхатын ұстаушының дербес шотында көрсетіледі;

      2) ұстаушысы біріктіруді жүргізген астық қолхаты жойылады және астық қолхатын ұстаушының дербес шотында оның мәртебесі "Біріктірілді" деп көрсетіледі.

      22. Астық қолхатын сату/сатып алу жеке кабинетте келесі тәртіпте жүргізіледі:

      1) астық қолхатын ұстаушы бұйрықта сатып алушы клиенттің ЖСН/БСН және астық қолхатын сату құнын көрсете отырып, астық қолхатын сатуға/сатып алуға бұйрықты тіркейді. Астық қолхатын ұстаушының "Төлемге қарсы жеткізу" опциясын пайдалануына жол беріледі, осыған сәйкес тіркеуші астық қолхаты мен ақша аударымдары жүйелері арасындағы байланысты қамтамасыз етеді, ал операциялар тек қана сатып алушы клиент төлемді жүзеге асырған жағдайда ғана жүргізіледі.

      Бұйрық сақталған және оны астық қолхатын ұстаушының ЭЦҚ қол қойылғаннан кейін, ақпараттық жүйеде бұйрықтың мәртебесі "Қол қойылуда" деп өзгертіледі және сатып алушы клиенттің Жеке кабинетінде қолжетімді болады.

      Астық қолхатын ұстаушының сатып алушы клиенттің ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" деген мәртебесі бар бұйрық бойынша сатып алушы клиенттің ЭЦҚ пайдалана отырып бұйрыққа қол қою жүзеге асырылады (астық қолхатын ұстаушы "Төлемге қарсы жеткізу" опциясын пайдалану кезінде астық қолхатына жүргізілген төлем туралы мәліметті бұйрыққа енгізе отырып).

      Бұл ретте ақпараттық жүйедегі бұйрықтың мәртебесі "Қол қойылды" деп өзгертіледі, ал тізілімде астық қолхаты дербес шотында көрсетіледі:

      - астық қолхатын ұстаушыда "Сатылды" мәртебесімен ("Төлемге қарсы жеткізу" опциясын пайдалану кезінде сату бағасын тіркеуші Жеке кабинетінде көрсетілген астық қолхатын ұстаушының есеп айырысу шотына сатып алушы клиент бұйрыққа қол қойған күннен бастап екі күн ішінде аударады);

      - сатып алушы клиентте "Белсенді" мәртебесімен.

      Егер бұйрық сақталған күннен бастап үш күндік мерзімде клиенттер ЭЦҚ пайдалана отырып бұйрыққа қол қойылмаса, онда ақпараттық жүйеде бұйрықтың мәртебесі "Бұзылды" деп көрсетіледі.

      23. Астық қолхатын есепке алу/есептен шығару клиент-жеке тұлғаның мұрагерлігімен клиент-заңды тұлғаның жойылуы кезінде астық қолхаттарына меншік құқығы өткенде, клиент-сатып алушыға немесе осы Қағидалардың 27-тармағында көрсетілген электрондық сауда-саттық жеңімпазына астық қолхатын беру туралы заңды күшіне енген сот шешімінің негізінде жүзеге асырылады және Жеке кабинетте келесі тәртіпте жүргізіледі:

      1) клиент-астық қолхатын алушы астық қолхатын есепке алу/есептен шығаруға бұйрықты тіркейді, бұйрықта:

      - астық қолхатын ұстаушының ЖСН/БСН, астық қолхатының нөмірін және астық қолхаты үшін жүргізілген төлем туралы мәлімет (электрондық сауда-саттықтың жеңімпазы толтырады);

      - бұйрыққа "Acrobat Reader" электрондық форматтағы құжаттарды (тіркеушіге астық қолхатын ұстаушының жеке шотынан астық қолхатын есептен шығаруға мүмкіндік беретін, соның ішінде мұрагерлік құқығы туралы куәлікті; заңды тұлғаның жойылуын растайтын құжаттарды; клиентке-сатып алушыға астық қолхатын беру туралы сот шешімін; осы Қағидалардың 27-тармағында көрсетілген саудалар нәтижелері туралы хаттаманы) тіркей отырып операцияларды жүргізуге негіздеме көрсетіледі.

      Бұйрық сақталғаннан және оған клиент-сатып алушының ЭЦҚ қойылғаннан кейін, ақпараттық жүйеде бұйрықтың мәртебесі "Қол қойылуда" деп өзгертіледі және тіркеушінің Жеке кабинетінде қолжетімді болады.

      Клиент-сатып алушының бұйрыққа тіркеушінің ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" деген мәртебесі бар бұйрық бойынша тіркеушінің ЭЦҚ пайдалана отырып, бұйрыққа қол қою жүзеге асырылады. Бұл ретте ақпараттық жүйеде бұйрықтың мәртебесі "Қол қойылды" деп өзгертіледі, ал тізілімде астық қолхаты дербес шотта:

      - астық қолхатын ұстаушыда "Есептен шығарылды" мәртебесімен;

      - клиент-сатып алушыда "Белсенді" мәртебесімен көрсетіледі.

      Егер бұйрыққа сақталған күнінен бастап үш күнтізбелік күн ішінде тіркеушінің ЭЦҚ пайдалана отырып қол қойылмаған болса, онда ақпараттық жүйеде бұйрықтың мәртебесі "Жойылды" деп өзгертіледі.

      24. Астық қолхатын кепілге беру/қабылдау Жеке кабинетте келесі тәртіпте іске асырылады:

      1) астық қолхатын ұстаушы астық қолхатын кепілге беруге/қабылдауға бұйрықты тіркейді, бұйрықта:

      - кепіл ұстаушының ЖСН/БСН;

      - бұрыққа "Acrobat Reader" электрондық форматтағы кепіл шартын тіркей отырып (кепіл шартының нөмірі және күні, кепілмен қамтамасыз етілген міндеттеменің мәні, оның көлемі, орындау мерзімі) кепіл шарты бойынша мәлімет көрсетіледі.

      Бұйрық сақталған және оны астық қолхатын ұстаушының ЭЦҚ қол қойылғаннан кейін бұйрықтың мәртебесі ақпараттық жүйеде "Қол қойылуда" деп өзгертіледі және кепіл ұстаушының Жеке кабинетінде қолжетімді болады.

      Астық қолхатын ұстаушының бұйрыққа кепіл ұстаушының ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" мәртебесі бар бұйрық бойынша кепіл ұстаушының ЭЦҚ пайдалана отырып бұйрыққа қол қою жүзеге асырылады. Бұл ретте бұйрықтың мәртебесі ақпараттық жүйеде "Қол қойылған" деп өзгертіледі, ал тізілімде астық қолхаты астық қолхатын ұстаушының және кепіл ұстаушының дербес шоттарында "Кепілде" мәртебесімен көрсетіледі.

      Егер сақталған күнінен бастап күнтізбелік үш күн өткен соң клиенттердің ЭЦҚ пайдалана отырып бұйрыққа қол қойылмаса, онда бұйрықтың мәртебесі ақпараттық жүйеде "Жойылды" деп өзгертіледі.

      25. Астық қолхатын кепілден қайтару/қабылдау астық қолхатын ұстаушы кепіл ұстаушының (несие берушінің) алдындағы міндеттемелер көлеміндегі қарызын өтеген кезде жүзеге асырылады және Жеке кабинетте келесі тәртіпте жүргізіледі:

      1) кепіл ұстаушы бұйрықта астық қолхатын ұстаушының ЖСН/БСН көрсете отырып астық қолхатын кепілден қайтару/қабылдау бойынша бұйрықты тіркейді. Бұйрық сақталғаннан және оны кепіл ұстаушының ЭЦҚ қойылған кейін бұйрықтың мәртебесі ақпараттық жүйеде "Қол қойылуда" деп өзгертіледі және астық қолхатын ұстаушының Жеке кабинетінде қолжетімді болады.

      Кепіл ұстаушының бұйрыққа астық қолхатын ұстаушының ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" мәртебесі бар бұйрық бойынша бұйрыққа қол қою кепіл ұстаушының ЭЦҚ пайдалана отырып іске асырылады. Бұл ретте бұйрықтың мәртебесі ақпараттық жүйеде "Қол қойылған" деп өзгертіледі, ал астық қолхаты тізілімінде:

      - астық қолхатын ұстаушының дербес шотында "Белсенді" деген мәртебесімен көрсетіледі.

      - кепіл ұстаушының дербес шотында көрсетілмейді;

      Егер сақталған күннен бастап күнтізбелік үш күн өткен соң клиенттердің ЭЦҚ пайдалана отырып бұйрыққа қол қойылмаса, онда бұйрықтың мәртебесі ақпараттық жүйеде "Жойылды" деп өзгертіледі.

      26. Астық қолхаты бойынша астыққа кепілмен қамтамасыз етілген міндеттеме орындалмаған немесе тиісті түрде орындамаған жағдайда кепіл ұстаушының астық бойынша төлемді өндіріп алуына жол беріледі.

      Бұл ретте кепіл ұстаушы кепіл берушіге (астық қолхатын ұстаушыға) кепіл туралы шартта көзделген міндеттемелердің орындалмағаны туралы хабарлама жасайды және бір уақытта веб-портал мен бұқаралық ақпарат құралдарында осы Қағидалардың 27-тармағында көрсетілген сауда-саттықты жүргізу туралы хабарлама жариялайды.

      27. Астық қолхаты бойынша сауда-саттық жүргізу туралы хабарлама кепіл ұстаушының (астық қолхаты бойынша астық кепілімен қамтамасыз етілген міндеттемелер орындалмаған немесе дұрыс орындалмаған жағдайда) немесе астық қолхатын ұстаушының Жеке кабинетінде келесі тәртіпте жарияланады:

      1) сауда-саттық жүргізілген күнге дейін күнтізбелік он бес күннен кеш емес мерзімде клиент бұйрықты тіркейді, оған сауда-саттық туралы мәліметтерді (сауда-саттықты өткізу уақыты, орны, сауданың мәні, оны өткізу тәртібі, саудаға қатысуды рәсімдеу және астық қолхатының бастапқы бағасы туралы) енгізеді және бұйрыққа осы Қағидалардың 26-тармағында көрсетілген "Acrobat Reader" электрондық форматтағы кепіл ұстаушыға арналған хабарламаны тіркейді.

      Клиенттің "Электрондық саудаға қойылсын" опциясын пайдалануына жол беріледі, оған сәйкес тіркеуші белгілеген мемлекеттік мүлік тізілімінің www.gosreestr.kz веб-порталында Мүлікті сату бойынша электрондық сауда-саттықты жүргізу регламентіне сәйкес тіркеуші астық қолхаттарын электрондық сауда-саттыққа (бағаны көтеру әдісімен аукционда немесе тендерде) қоюды қамтамасыз етеді.

      Бұйрықты сақтағаннан және оған клиенттің ЭЦҚ қойылғаннан кейін ақпараттық жүйеде бұйрықтың мәртебесі "Қол қойылуда" деп өзгертіледі және тіркеушінің Жеке кабинетінде қолжетімді болады.

      Клиенттің бұйрыққа тіркеушінің ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" деген мәртебесі бар бұйрық бойынша тіркеушінің ЭЦҚ пайдалана отырып бұйрыққа қол қою жүзеге асырылады. Бұл ретте ақпараттық жүйедегі бұйрықтың мәртебесі "Қол қойылды" деп өзгереді, астық қолхатын ұстаушының Жеке кабинетінде көрсетілген мекенжайға астық қолхаты бойынша сауда-саттық жүргізілгені туралы хабарламаның веб-порталда жарияланғаны туралы электрондық хабарлама жіберіледі. Тізілімде астық қолхаты оны ұстаушының дербес шотында "Сауда-саттықта" немесе "Электрондық сауда-саттықта" (сауда-саттықта жүргізу күніне дейінгі кезеңде) деген мәртебесімен көрсетіледі.

      Егер сақталған күнінен бастап күнтізбелік үш күн өткен соң клиенттердің ЭЦҚ пайдалана отырып бұйрыққа қол қойылмаса, онда бұйрықтың мәртебесі ақпараттық жүйеде "Жойылды" деп өзгертіледі.

      3) тіркеуші астық қолхатының сатып алушыға сатылуын қамтамасыз етеді, егер электрондық сауда-саттықты жүргізу нәтижесінде жеңімпаз анықталса; онда

      - сауда-саттықты жүргізу күнінде оның нәтижелері туралы хаттамаға жеңімпаздың қол қоюы;

      - Жеке кабинетте көрсетілген астық қолхатын сатушының жеке шотына сауда-саттықты жүргізген күннен бастап үш күнтізбелік күн ішінде жеңімпаздың астық қолхатының бастапқы бағасынан он бес пайыз көлеміндегі кепілді жарнасын аудару;

      - Жеке кабинетте көрсетілген астық қолхатын сатушының жеке шотына осы Қағидалардың 23-тармағында көрсетілген астық қолхатын есепке алуға/есептен шығаруға арналған бұйрыққа жеңімпаз қол қойған күннен бастап күнтізбелік үш күн ішінде (бірақ сауда-саттықты жүргізген күннен бастап отыз күнтізбелік күннен кеш емес) сату бағасын (кепілді жарнаны шегерумен) аудару;

      - осы Қағидалардың 23-тармағында көрсетілген астық қолхатын есепке алуға/есептен шығаруға арналған бұйрыққа (бірақ сауданы өткізу күнінен бастап отыз күнтізбелік күннен кеш емес) тіркеушінің ЭЦҚ пайдалана отырып қол қою жүргізіледі.

      Бұл ретте тізілімде астық қолхаты:

      - "Сауда-саттық болды" (сауда-саттық жүргізілген күннен бастап және жеңімпаз бен тіркеуші астық қолхатын есепке алуға/есептен шығаруға арналған бұйрыққа қол қойғанға дейін) деген мәртебесімен астық қолхатын ұстаушының;

      - "Сатылды" (жеңімпаз бен тіркеуші астық қолхатын есепке алуға/есептен шығаруға арналған бұйрыққа қол қойғаннан кейін) мәртебесімен астық қолхатын ұстаушының;

      - (электрондық сауда-саттық жеңімпазы) "Белсенді" мәртебесімен сатып алушының дербес шотында көрінеді;

      4) егер астық қолхатын есепке алуға/есептен шығаруға арналған бұйрыққа тіркеуші сауданы өткізген күннен бастап отыз үш күнтізбелік күн ішінде қол қоймаса, астық қолхаты тізілімде астық қолхатын ұстаушының дербес шотында "Белсенді" мәртебесімен көрінеді.

      28. Астық қолхатының деректерін өзгерту Жеке кабинетте келесі тәртіпте жүргізіледі:

      1) астық қолхатын ұстаушыдан астық сақтау қызметі үшін төлем түскен күннен бастап екі жұмыс күні ішінде астық қабылдау кәсіпорыны астық қолхатының деректерін өзгертуге бұйрықты тіркейді, бұйрықта астық сақтау қызметі үшін төлем жүргізгенге дейінгі күні көрсетіледі.

      Бұйрық сақталғаннан және оған астық сақтау кәсіпорнының (бірінші басшы және бас бухгалтер) ЭЦҚ қойылғаннан кейін ақпараттық жүйеде бұйрықтың мәртебесі "Қол қойылуда" деп өзгереді және астық қолхатын ұстаушының Жеке кабинетінде қолжетімді болады.

      Астық қабылдау кәсіпорнының астық қолхатын ұстаушының ЭЦҚ-сы қойылғанға дейін бұйрықтың күшін жоюына жол беріледі;

      2) "Қол қойылуда" деген мәртебесі бар бұйрық бойынша тіркеушінің ЭЦҚ пайдалана отырып бұйрыққа қол қою жүргізіледі. Бұл ретте ақпараттық жүйеде бұйрықтың мәртебесі "Қол қойылды" деп өзгереді, ал тізілімде астық сақтау бойынша қызмет үшін төлем жүргізгенге дейінгі күн көрсетіледі.

      Егер сақталған күнінен бастап күнтізбелік үш күн өткен соң клиенттердің ЭЦҚ пайдалана отырып бұйрыққа қол қойылмаса, онда бұйрықтың мәртебесі ақпараттық жүйеде "Жойылды" деп өзгертіледі.

      29. Астық қолхатын бұғаттау бойынша операцияны тіркеуші "Атқарушылық iс жүргiзу және сот орындаушыларының мәртебесi туралы" 2010 жылғы 2 сәуірдегі Қазақстан Республикасы Заңының 65-бабының талаптарын ескере отырып, Қазақстан Республикасының заңнамалық актілеріне сәйкес сондай құқығы бар мемлекеттік органдардын актілері негізінде (бағалы қағаздарға тыйым салу туралы) тіркеледі.

      Бұл ретте астық қолхаты тізілімде астық қолхатын ұстаушының және кепіл ұстаушының дербес шотында "Бұғатталған" деп бұғатталумен көрсетіледі (астық қолхатында "Кепілде" мәртебесімен).

      30. Астық қолхатын бұғаттаудан босату операциясын тіркеуші Қазақстан Республикасының заңнамалық актілеріне сәйкес сондай құқығы бар мемлекеттік органдардың актілері (бағалы қағаздарды оқшаулаудан босату туралы) негізінде тіркеледі.

      Бұл ретте астық қолхаты тізілімде астық қолхатын ұстаушының және кепіл ұстаушының дербес шотында "Бұғатталған" деп бұғаттаумен көрсетіледі астық қолхатында ("Кепілде" мәртебесімен).

      31. Мынадай жағдайларда:

      1) осы Қағидалардың 32-тармағында көрсетілген жағдайларды қоспағанда "Жойылды", "Бөлінген", "Шоғырланған", "Сатылған", "Есептен шығарылған", "Сатуда", "Электрондық сатуда", "Сату болды", "Кепілде", "Белсенді" мәртебесі бар;

      2) "Бұғатталған" деп бұғаттаумен (астық қолхатының деректерін өзгертуге арналған операцияны қоспағанда);

      3) клиенттің дербес шотында бұғаттау болған жағдайда (астық қолхатының деректерін өзгертуге арналған операцияны қоспағанда);

      4) астық сақтау қоймасына бұғаттау болған жағдайда (астық қолхатының деректерін өзгертуге, астық қолхатын бөлуге, астық қолхаттарын шоғырлауға, астық қолхатын өтеуге арналған операцияларды қоспағанда);

      5) бұйрықтың мәртебесі "Келісілмеген", "Келісілген", "Қол қоюда" болған кезде Астық қолхаттарымен операциялар жасауға жол бермейді:

      32. Мынадай жағдайларда:

      1) "Белсенді" мәртебесі бар (астық сақтау бойынша қызметке төлем жүргізілгенге дейінгі күннің мерзімі өткен астық қолхатын өтеу операциясын қоспағанда);

      2) "Кепілде" мәртебесі бар (астық қолхаты бойынша сауда-саттық жүргізу және астық қолхатының деректерін өзгерту туралы хабарламаны жариялау үшін);

      3) "Сатуда", "Электрондық сауда-саттықта", "Сауда-саттық болды" (астық қолхатының деректерін өзгерту үшін);

      4) "Еркін" бұғаттаумен;

      5) тіркеуші Астық қолхатымен операциялар жүргізуге жол берілмейді.

      33. Астық қабылдау кәсіпорнының ЭЦҚ пайдалана отырып (бірінші басшысы немесе бас бухгалтер) қол қойылған бұйрықтың негізінде Жеке кабинетте тіркелетін ақпараттық операцияларға:

      1) астық қолхаттарын ұстаушылардың тізілімін жасау;

      2) дербес шоты бойынша жалпы көшірмесін жасау;

      3) астық қолхаты бойынша көшірмесін жасау;

      4) дербес шоты бойынша тіркелген операциялардың тізімін жасау;

      5) астық қолхаты бойынша тіркелген операциялардың тізімін жасау жатады.

      34. ЭЦҚ пайдалана отырып қол қойылған бұйрықтың негізінде Жеке кабинетте тіркелетін ақпараттық операцияларға:

      1) дербес шоттар бойынша жалпы көшірмесін жасау;

      2) астық қолхаттары бойынша көшірмесін жасау;

      3) дербес шоттар бойынша тіркелген операциялардың тізімін жасау;

      4) астық қолхаты бойынша тіркелген операциялардың тізімін жасау жатады.

      35. Тіркеуші Қазақстан Республикасының заңнамалық актілеріне сәйкес ақпараттық жүйеге енгізілген мәліметтер алуға құқығы бар мемлекеттік органдардың жазбаша сұраныстары негізінде ақпараттық операцияларды тіркейді.

**4-тарау. Тізілімге қолжетімділіктің берілу тәртібі**

      36. Тізілімнің деректеріне қол жеткізуді тіркеуші сыртқы және ішкі веб-портал арқылы қамтамасыз етеді.

      37. Тізілімге қол жеткізу тәулік бойы қамтамасыз етіледі.

      38. Сыртқы веб-порталды пайдаланушыларға ЭЦҚ пайдалана отырып ақпараттық жүйеде тіркелу талап етілмейді. Бұл ретте оларға веб-порталда келесі функциялар қолжетімді:

      1) тізілім бойынша құқықтық және анықтамалық ақпараттармен танысу;

      2) лицензиарлар, астық қабылдау кәсіпорындары, сондай-ақ оларға берілген лицензиялар бойынша мәліметтерді қарап шығу;

      3) астық қабылдау кәсіпорындарының жылдық қаржылық есептіліктері мен аудиторлық есептерін қарап шығу;

      4) астық қабылдау кәсіпорындарының (элеватор, астық қабылдау пункті) құқық меншігінде бар астықты сақтау жүргізілетін астық қоймалары, оның ішінде астық қоймаларының техникалық сыйымдылығы және олардың астықпен жүктелуі бойынша мәліметтерді қарап шығу;

      5) астық қоймаларының жылжымайтын объектілеріне (жер учаскесіне) тіркелген ауыртпалықтардың (кепіл, сенімдегі басқару және т.б.) және шектеулердің (қамау және басқа да) бар-жоғы туралы мәліметтерді қарап шығу;

      6) тіркеуші веб-порталда:

      - астық қабылдау кәсіпорнының астық қоймасының мүліктік кешенінен оқшаулануы туралы;

      - кепіл ұстаушының немесе астық қолхатын ұстаушының сауда-саттықты жүргізгені туралы;

      - астық қабылдау кәсіпорнына уақытша басқарудың енгізілгені туралы жергілікті атқарушы органның сотқа берілген өтініші туралы және астық қабылдау кәсіпорнына уақытша басқарудың енгізілгені туралы сот шешімінің заңды күшіне енгені туралы жарияланған хабарларды қарап шығу;

      7) Қазақстан Республикасы Ауыл шаруашылығы министрінің 2012 жылғы 8 мамырдағы № 18-03/241 бұйрығымен бекітілген Астық нарығы мониторингін жүргізу қағидаларына сәйкес тізілімге берілетін мониторингтің деректерін қарап шығу.

      39. Жеке кабинетке қолжетімділік беру үшін:

      1) ақпараттық жүйеде өздігінен тіркелу және Жеке кабинетте тіркеушімен шарт жасау үшін клиенттердің (астық қабылдау кәсіпорындарының, астық қолхаттарын ұстаушылардың, кепіл ұстаушылардың, астық иелерінің және басқа тұлғалар) ЭЦҚ болуы қажет;

      2) өкілетті орган және облыстың жергілікті атқарушы органы жыл сайын тіркеушіге ЭЦҚ бар өз қызметкерлерінің жаңартылған тізімін жібереді.

      40. Өкілетті орган үшін Жеке кабинетте астық қолхаттарын ұстаушылардың дербес деректерін көрсетпей астық нарығының субъектілері және астық қоймалары бойынша талдамалы және статистикалық есептіліктерді қалыптастыру бойынша функция қолжетімді болады.

      41. Облыстың жергілікті атқарушы органы үшін Жеке кабинетте келесі функциялар:

      1) астық қолхаттарын ұстаушылардың дербес деректерін көрсетпей тиісті облыстың астық қабылдау кәсіпорындары және астық қоймалары бойынша талдамалы және статистикалық есептіліктерді қалыптастыру;

      2) астық қабылдау кәсіпорынына уақытша басқаруды енгізу туралы сотқа берілген өтініш туралы және астық қабылдау кәсіпорнына уақытша басқаруды енгізу туралы сот шешімінің қабылдау туралы ақпаратты енгізу қолжетімді болады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК